text:
Sala e Lomani Keda Kina o Jiova
“Ni raica mada na levu ni nona lomani keda na Tamada!”—1 JONI 3:1.
SERE: 91, 13
1. Na cava e uqeti keda kina na lotu vaKarisito na yapositolo o Joni? Na vuna?
E BIBI dina meda vakasamataka vakatitobu na ka e tukuni ena 1 Joni 3:1. E tukuna kina o Joni: “Ni raica mada na levu ni nona lomani keda na Tamada.” E uqeti keda tiko na lotu vaKarisito o Joni meda vakasamataka na loloma levu ni Kalou, kei na sala e lomani keda kina. Nida cakava qori, eda na veivolekati kei koya da qai lomani koya vakalevu.
2. Na cava e dredre kina vei ira eso mera vakabauta ni lomani ira na Kalou?
2 E dredre vei ira eso mera vakabauta ni lomani keda na Kalou. Era nanuma ni dodonu meda rerevaki koya da qai talairawarawa vua. De dua e yavutaki qori ena so na ivakavuvuli lasu sa vakawakana tu, era nanuma kina ni sega ni dauloloma na Kalou, se dredre meda lomani koya. Ia e tiko eso era nanuma ni Kalou e lomani ira kece na tamata, se mani cava era cakava. Ni o sa vulica na iVolatabu, o kila ni idivi kei Jiova na loloma, e uqeti koya qori me solia na Luvena me keda ivoli. (Joni 3:16; 1 Joni 4:8) Ia na noda isususu se vanua eda cavutu mai kina, ena rairai vakadredretaka na noda kila na levu ni nona lomani keda o Jiova.
3. Eda kila vakacava ni lomani keda na Kalou?
Same 100:3-5.) Oya na vuna e vakatokai Atama kina na iVolatabu me “luve ni Kalou.” E vakavulici ira na nona imuri o Jisu mera kaciva na Kalou “Tamai keimami mai lomalagi.” (Luke 3:38; Maciu 6:9) Ni solia vei keda na bula o Jiova, sa okati me Tamada; na noda veivolekati e vaka ga e dua na tama kei na luvena. E lomani keda vakalevu o Jiova me vaka ga e dua na tama vinaka e lomana na luvena.3 Ia e lomani keda vakacava o Jiova? Na isaunitaro qori e yavutaki ena ka e cakava vei keda na Kalou, oya ni buli keda na kawatamata. (Wilika
4. (a) E duidui vakacava o Jiova vei ira na tama nikua? (b) Na cava eda na dikeva ena ulutaga qo kei na kena e tarava?
4 Era sega ni uasivi na tama nikua. Se mani vakacava nodra sasaga, era na sega ni vakaraitaka vinaka sara na loloma vakatama i Jiova. Eso era se nanuma vinaka tu na ka vakadomobula era sotava nira se gone ena nodra veivakalolomataki na tamadra, ni vakaleqa sara ga na ituvaki ni nodra vakasama kei na lomadra. Ia o Jiova e sega ni va ya. (Same 27:10) Eda na veivolekati kei Jiova nida vulica na sala e lomani keda kina kei na nona dau kauaitaki keda. (Jeme. 4:8) Ena ulutaga qo, eda na dikeva tiko e va na sala e lomani keda kina o Jiova. Ena ulutaga e tarava, eda na dikeva e va na sala meda lomani koya kina.
VAKARAUTAKA VAKAYALOLOLOMA NA KA EDA GADREVA
5. Na cava e kaya vei ira na kai Aceni o Paula me baleta na Kalou?
5 Ni tiko mai Aceni e Kirisi na yapositolo o Paula, dua na ka na levu ni ivakatakarakara ni kalou tagane kei na kalou yalewa e raica ena siti. Era vakabauta na lewenivanua ni nodra kalou qori e solia vei ira na bula kei na ka era gadreva. E mani kaya vei ira o Paula: “Na Kalou e buli vuravura kei na ka kece e tu kina . . . e solia vei keda kece na bula, na icegu, kei na ka kece ga. . . . O koya ga e buli keda, e vakavuna tale ga noda bula tiko kei na noda yavala.” (Caka. 17:24, 25, 28) Io, ena nona loloma o Jiova, e vakarautaka “na ka kece ga” eda gadreva meda bula kina. Vakasamataka mada na ibalebale ni matavosa qori.
6. E laurai vakacava ena noda vuravura ni lomani keda na Kalou? (Raica na imatai ni iyaloyalo.)
6 Vakasamataka mada na vuravura qo, e bulia o Jiova qai ‘solia vei ira na luve ni tamata.’ (Same 115:15, 16) Dua na ilavo levu era vakayagataka na sainitisi mera vaqara kina e maliwalala eso tale na vuravura e tautauvata kei na noda vuravura. Sa laurai e vicanadrau na vuravura, ia era rarawataka na sainitisi ni sega ni dua vei ira na vuravura qori e tiko kina na ka eda gadreva meda bula kina. E duatani sara na noda vuravura vei ira na ibulibuli kece ni Kalou. Vakasamataka mada, e sega ni wiliki rawa na levu ni vuravura e tiko ena isoso kalokalo e vakatokai na Milky Way kei na so tale, ia e bulia o Jiova na noda vuravura me tawani, me marautaki, totoka qai rawarawa kina na bula! (Aisea 45:18) E dusia qori na levu ni nona lomani keda o Jiova.—Wilika Jope 38:4, 7; Same 8:3-5.
7. E laurai vakacava ena nona buli keda o Jiova ni lomani keda dina?
7 Ni bulia na vuravura totoka qo o Jiova meda tiko kina, e kila ni na sega ni vinakati ga na veika vakayago meda marau kina da qai lomavakacegu. Ena nuidei e dua na gone ke vakila na nodrau loloma kei na nodrau kauai na itubutubu. E buli keda o Jiova meda ucui koya, e vakarautaka na veika vakayalo me rawa Vkte. 1:27) E tukuna tale ga o Jisu: “Era marau o ira na kauaitaka nodra bula vakayalo.” (Maciu 5:3) Ni Tama dauloloma o Jiova, ena “vakarautaka vakayauyau vei keda na ka kece meda marau kina,” qori na veika vakayago kei na veika vakayalo.—1 Tim. 6:17; Same 145:16.nida vakila na nona loloma da qai dolea lesu vua. (
VAKAVULICI KEDA VAKAYALOLOLOMA ENA KA DINA
8. Na cava me dusimaki keda kina na “Kalou daudina”?
8 Era lomani luvedra na tama, ra qai via taqomaki ira mera kua ni vakacalai se lawakitaki. Levu na itubutubu era sega ni muria na ivakatagedegede vakaivolatabu mera dusimaki luvedra kina. E dau tini ga ena veilecayaki kei na rarawa ena vuvale. (Vkai. 14:12) Ena yasana adua, o Jiova e “Kalou daudina.” (Same 31:5) E lomani ira na luvena, e vinakata me dusimaka nodra bula kece na nona rarama ni ka dina, vakabibi ena ka e vauca na sokalou. (Wilika Same 43:3.) Na cava na ka dina sa vakatakila o Jiova? E vakaraitaka vakacava qori ni lomani keda?
9, 10. E vakaraitaka vakacava o Jiova nona lomani keda ni vakatakila na ka dina (a) me baleti koya? (b) me baleti keda?
9 Kena imatai, e vakatakila sara ga o Jiova na ka dina me baleti koya. E vakatakila na yacana, ni basika vakalevu duadua ga ena iVolatabu ni vakatauvatani kei na so tale na yaca. Qori na sala e volekati keda kina o Jiova, me rawa nida kilai koya. (Jeme. 4:8) E vakatakila tale ga na nona itovo, se mataqali Kalou vakacava o koya. E laurai na nona kaukaua kei na vuku ena lomalagi kei na vuravura, ia e vakatakila sara ga ena iVolatabu na nona lewadodonu, vakabibi na levu ni nona loloma. (Roma 1:20) O Jiova e vaka e dua na tama e tu vua na kaukaua, na vuku, lewadodonu, yalololoma, e rawarawa kina vei ira na luvena mera veiwekani voleka kei koya.
10 E vakatakila tale ga o Jiova na ka dina me baleti keda, qori na noda itavi ena ka e vauca na nona inaki. Qori e rawati kina na duavata kei na veiyaloni ena vuvale ni Kalou. Eda vulica ena iVolatabu ni sega nida buli na tamata meda lewai keda ga se meda yawaka na Kalou. Nida vakalecalecava na ka dina qori, eda na sotava ga na leqa. (Jere. 10:23) E bibi dina qori ena noda bula. Nida ciqoma na lewa ni Kalou, eda na lomavakacegu da qai veiyaloni. E yalololoma dina o Jiova ni digia me vakatakila na ka dina qori!
11. Na cava e yalataka o Jiova e laurai kina nona loloma kei na nona kauai?
11 Na tama dauloloma e kauaitaka na nodra veigauna se bera mai na luvena, e vinakata me vakainaki dina nodra bula. E ka ni rarawa ni levu nikua era sega ni kila na nodra veigauna se bera mai, se ra vakaliuca na ka e matewale. (Same 90:10) Nida luve ni Kalou, eda vakila nida lomani ni yalataka vei keda o Jiova na veika totoka ena gauna se bera mai. Qori e vakainaki kina noda bula.
VEIVAKASALATAKI KEI NA VEIVAKAVULICI
12. E laurai vakacava na loloma i Jiova ena nona vakasalataki Keni kei Peruki?
12 “Na cava o sa rui cudru kina o qai matararawa? Ke o veisau mo caka vinaka, o na ciqomi tale, se vakacava? . . . Vakaevei o na lewai koya [na ivalavala ca]?” (Vkte. 4:6, 7) E taudonu na veivakasalataki qori qai yaga dina. A vakasalataki Keni o Jiova ni raica na ka ca e vakarau cakava. E ka ni rarawa ni sega ni muria o Keni na ivakasala qori, e sotava kina na leqa. (Vkte. 4:11-13) Ni oca qai yalolailai na vunivola i Jeremaia o Peruki, a vakasalataki koya o Jiova me raica na vu ni nona leqa. Ia e duatani sara vei Keni o Peruki ni ciqoma na ivakasala i Jiova, e vakabulai sara kina.—Jere. 45:2-5.
13. Na cava e vakalaiva kina o Jiova mera vakatovolei nona dausokalou yalodina?
13 E vola o Paula: “O koya e lomana o Jiova e vakavulica, e kuitataki koya e okata me luvena.” (Iper. 12:6) Na veivakavulici e sega ni okati ga ena veivakatotogitaki. E okati kina eso tale na ka. E tiko ena iVolatabu na kedra italanoa na dausokalou yalodina era sotava na ituvaki dredre sara. Na ituvaki dredre qori e vakavulici ira se vakarautaki ira. Kena ivakaraitaki o Josefa, Mosese kei Tevita. E volai vakamatailalai ena iVolatabu na kedratou italanoa, ni vakatauvatani kei ira na talanoataki ena iVolatabu. Nida wilika na sala e tokoni ira kina o Jiova ena ituvaki dredre qori kei na sala e qai vakayagataki ira kina vakalevu, eda vakila na nona loloma kei na nona kauaitaki ira nona dauveiqaravi o Jiova.—Wilika Vosa Vakaibalebale 3:11, 12.
14. Eda na vakila vakacava na loloma i Jiova ni vakavulici keda?
14 E vakavotui ena veivakavulici i Jiova e dua tale na sala e lomani keda kina. Nira ciqoma na veivakavulici i Jiova o ira na caka cala ra qai veivutuni, ena “veivosoti vakalevu o koya.” (Aisea 55:7) Na cava e kena ibalebale qori? E vakaciriloloma na ka e tukuna o Tevita me baleta na veivosoti i Jiova: “E vosota o koya na nomu cala kece qai vakabulai iko mai na kemu mate kece, e vakalesuya mai na qara na nomu bula, qai vakaisalataki iko ena dei ni nona loloma kei na yalololoma. Me vaka na yawa ni icabecabe ni siga mai na idromudromu ni siga, sa biuta vakayawa vei keda o koya na noda cala.” (Same 103:3, 4, 12) Meda kauaitaka mada ga na ivakasala kei na veivakavulici i Jiova da qai totolo ni muria, nida kila ni sega ni vakaiyalayala nona lomani keda.—Same 30:5.
TAQOMAKI KEDA O JIOVA
15. Na cava e vakaraitaka nida ka talei vei Jiova?
15 Na tama dauloloma ena taqomaka nona vuvale mai na leqa. Qori tale ga na ka e cakava na Tamada vakalomalagi. E kaya na daunisame me baleti Jiova: “E taqomaka o koya na nodra bula na yalodina vua, e vakabulai ira mai na ligana na daucaka ca.” (Same 97:10) Kena ivakaraitaki: O na totolo ni taqomaka na matamu ni ka talei vei iko! Qori na ka ena cakava o Jiova vei ira nona dauveiqaravi. (Wilika Sakaraia 2:8.) Io, eda ka talei vei Jiova!
16, 17. Vakamacalataka na sala e veitaqomaki kina o Jiova ena gauna sa oti kei na gauna qo.
16 Dua na sala e taqomaki keda kina o Jiova, oya ni vakayagataki ira nona agilosi. (Same 91:11) A vakabulai Jerusalemi e dua ga na agilosi nira kabakoro na kai Asiria. E vakamatea kina e 185,000 na sotia ena dua ga na bogi. (2 Tui 19:35) Na agilosi e sereki Pita, Paula kei na so tale mai valeniveivesu. (Caka. 5:18-20; 12:6-11) Nikua tale ga, e sega ni lekaleka na liga i Jiova. A sikova na valenivolavola ni tabana e Aferika e dua na mata mai na Valenivolavola Liu, a tukuna ni vakaleqa sara ga na vanua ya na veileti vakapolitiki kei na lotu. Na veivala, butako, kucu, kei na veivakamatei e vakavuna nodra veilecayaki kei na nodra tiko yavavala na lewenivanua. Levu na tacida era vakayalia na ka era taukena kei na ka mera bula kina, ia e sega ni dua e vakaleqai nona bula. Nira tarogi se ra vakacava tiko, era sauma ena matadredredre: “E vinaka tu na ka kece, me vakavinavinakataki ga o Jiova!” Era vakila ni lomani ira na Kalou.
17 Ena so na gauna, o Jiova e vakalaivi ira na meca mera vakamatei ira nona dausokalou yalodina, me vakataki Sitiveni. Ia e taqomaki ira vakailawalawa nona tamata na Kalou ena nona vakarautaka na ivakasala ena kena gauna donu me baleta na ivadi qaseqase i Setani. (Efeso 6:10-12) E vakayagataka o Jiova nona Vosa kei na ivola vakaivolatabu e tabaka nona isoqosoqo me vukei keda meda kila na ka dina me baleta na veibacani ni iyau, na ka ni veivakamarautaki vakasisila qai voravora, vakayagataki cala ni Internet kei na so tale. Io, ni Tama dauloloma, e kauaitaka o Jiova na noda bula kei na noda tiko vinaka.
KA DOKAI DUADUA
18. Na cava o nanuma me baleta na nona lomani iko o Jiova?
18 Nida dikeva mai na vica na sala e vakaraitaka kina o Jiova nona lomani keda, eda duavata kei na ka e tukuna o Mosese. Ni vakasamataka o Mosese na dede ni nona qaravi Jiova, e kaya kina: “Ena mataka, ni vakacegui keimami ena dei ni nomuni loloma, me keimami kaila kina ena marau, me keimami marau vakalevu ena veisiga kece ni neimami bula.” (Same 90:14) E ka dokai duadua nikua qai veivakalougatataki meda vulica qai vakila na loloma i Jiova. Eda na duavata kei na ka e cavuta na yapositolo o Joni: “Ni raica mada na levu ni nona lomani keda na Tamada!”—1 Joni 3:1.


c: text/html

text:
Vakasorena
Sa vakasorena se co na nodra kau na tuituina se aromatic na iyau era vakayagataki me baleta na isakisakitaki kei na kakana draudrau, me baleta na savasava tikoga na inaki, se na wainimate; veivakuwai na kakana kei na kau tale eso me baleta na maqosanutrient. vakasasaqa vakayagataka ga na veidutaitaka vakasorena mai na sipaisi. Na vakasorena e vakaibalebaletaki ki na draunikau drokadroka se seraki e loma ni dua na kau (e bulabula se na kena ivakarau), ni sipaisi era dau tu ga ka biu mai na so tale na tiki ni itei, oka kina na sorenikau, kuli, wakana kei na vuanikau.
Ena botany, na vosa co e vakaibalebaletaki ki na dua na herbaceous tea.

robotstxt: allowed

filter: keep


text:
Luke
Chapter 14
Ena Nona a lako kina vale nei koya e dua na nodra i liuliu na farisi, me la'ki kana madrai kina ena dua na siga ni vakacecegu, a ra sa tu ka vakaraici Koya vinaka.
2 Ka raica, sa wavu tu e matana e dua na tamata sa tauvi koya na buketevatu.
3 A sa vosa o Jisu, vei ira na vunilawa kei ira na farisi, ka vaka, "E tara li me ia na veivakabulai ena siga ni vakacecegu se sega?"
4 Ia sa sega ni dua me vosa. A sa tauri koya ka vakabula, ka laiva me lako yani.
5 A sa tukuna vei ira, ka vaka, "Ke dua vei kemudou sa lutu kina dua na toevu e dua na nona asa se bulumakau, ena sega li ni vueta cake mai ka dina mada ga ni siga ni vakacecegu?"
6 A sa sega ni dua me sauma na Nona taro me baleta na veika oqo.
7 Sa tukuna vei ira e dua na vosa vakatautauvata me baleti ira na sureti kei nai valavala ni nodra digitaka nai dabedabe dokai, a sa tukuna vei ira:
8 Ni o sa sureti mai vua e dua ena kana ni vakawati, mo kakua ni la'ki dabe vei ira sa dokai, de dua e cecere cake mai vei iko e sureta o koya;
9 "Sa qai lako mai vei iko o koya ka a sureti kemudrau ruarua ka tukuna, nai dabedabe dokai oqori me dabe kina na tamata qo, o sa na qai mata madua ni o sa kau mo dabeca nai otioti ni dabedabe sara mai ra.
10 "Ia ni o sa sureti, mo la'ki dabe sara kina i otioti ni dabedabe mai muri, ni sa lako mai o koya e sureti iko me tukuna vei iko, na wekaqu, mo lako sara i cake. O ira na dabe tiko ena kana o ya vata kei iko era sa na dokai iko kece.
11 "Ke dua e dau laveti koya cake ena vakamalumalumutaki sobu, ke dua e dau vakamalumalumutaki koya sobu ena laveti cake."
12 A sa qai vuki o koya ka tukuna vei koya ka sureti koya mai, ni o sa cakava na vakasigalevu se na vakayakavi, mo kakua ni sureti ira na nomu i tokani, se tacimu, se o ira na wekamu, se o ira na kai nomu era vutuniyau, ni ra na sauma lesu vei iko mera sureti iko.
13 Ia ni o sa cakava e dua na magiti, sureti ira na dravudravua, na lokiloki, na paralase, na mataboko.
14 "O na vakasaututaki kina, baleta o ira oqori e sega ni ra na sauma lesu vei iko, o na qai saumi ni ra sa tucake tale na yalododonu."
15 Ni sa rogoca e dua ka dabe vata tiko kei Koya ena teveli na veika oqo, sa tukuna vua, "sa kalouvinaka o koya ena kana madrai ena matanitu ni Kalou!"
16 Sa qai tukuna vua o Koya, a sa dua na tamata sa cakava e dua nai vakayakavi levu ka lewe vuqa sara sa sureta.
17 Ni sa vakarautaki oti nai vakayakavi sa talai ira nona dauveiqaravi me ra la'ki tukuna vei ira sa sureti, 'dou lako mai, sa vakarau tu na ka kecega.'
18 "Ia era sa lomavata kece mera sa soli ulubale. Sa tukuna vua na kena i matai, au se qai volia oti ga oqo e dua na tiki ni qele, ka me'u lako mada ka la'ki raica. Au kerea na nomuni veivosoti.'
19 "Sa tukuna tale e dua, au se qai volia oti ga oqo e lima na bulumakau siviyara, ka'u sa vakarau sara tu ga oqo me'u vakatovolei iratou. Au kerea na nomuni veivosoti.'
20 "Sa tukuna tale e dua, au se qai vakawati vou sara ga oqo, ka sa bau dredre toka kina na noqu lako yani.'
21 A sa lako mai na dauveiqaravi ka mai vakaraitaka nai tukutuku oqo vua na nona turaga. A sa cudru nai taukei ni vale, ka tukuna vua na dauveiqaravi, mo lako vakatotolo yani i tuba kina vei gaunisala kei na veisaqata ni koro, ka kauti ira mai eke na dravudravua kei na lokiloki na paralase kei ira na mataboko.'
22 "Sa tukuna na dauveiqaravi, 'kemuni turaga, sa vakayacori me vaka na nomuni vakaro, ia na loma ni vale e se vakacirigalala ga.
23 "Sa qai tukuna nai taukei ni vale vua na dauveiqaravi, mo lakova yani na veigaunisala kecega kei na taudaku ni koro, ka vakasaurarataki ira mai na tamata mera lako mai ena noqu vale me rawa ni tawani taucoko kina.
24 Ni'u sa tukuna vei kemudou sa sega ni dua vei ira sa sureti ena tovolea nai vakayakavi au vakarautaka."
25 A sa lewe vuqa era sa lako vata kei Koya, sa vuki o koya ka tukuna vei ira,
26 Kevaka e dua sa lako mai vei Au ka qai sega ni besetaki tamana kei na tinana, watina kei ira na luvena, o ira na tacina kei ira na ganena, kei na nona bula talega, sa sega ni rawa me Noqu tisaipeli.
27 O koya sa sega ni colata rawa na nona kauveilatai ka me muri Au sa sega ni rawa me Noqu tisaipeli.
28 "Ke sa dua vei kemudou sa via tara e dua na vale cecere, ena sega beka ni dabe sobu mada e liu ka cakacakataka na kena i sau, me raica kina nai vakatawa ni nona taga kei na vale e vakarau tara e rawa ni vakacavara vakavinaka kina –
29 "De cakava ga o koya na kena yavu ka sega ni rawa me vakaotia sara, era sa na qai vakalialiai koya o ira na raica,
30 "Era tukuna, na tamata qo sa sega ni rawa vua me vakaotia na vale ka a tekivu tara.'
31 "O cei na tui, me sa cavutu ga ka la'ki vakacibi i valu sara vua tale e dua na tui, ena sega beka ni dabe sobu mada e liu ka vakasamataka vakavinaka nai walewale me ravuti kina na mata sotia lewe ruasagavulu na udolu, mai vei ira na nona sotia ka ra lewe tini na udolu walega?
32 "Se dua tale, ni se kabuyawa sara tiko mai nai lakolako, sa tala o koya eso na nona mata me ra tavaki ira ka kerea mera sa veisorosorovi ga.
33 "Sa vakakina, ke dua vei kemuni sa sega ni biuta na ka kece sa tu vua, a sa sega ni rawa me Noqu tisaipeli.
34 "E ka vinaka na masima; ia kevaka sa takali tani mai na masima na kena tuituina, ena vakatuituinataki tale ena cava?
35 Sa sega sara ga ni yaga me i vakabulabula ni teitei se me dua na kena yaga kina qele, ia era sa na viritaka tani na tamata. O koya sa vakadaligana me rogoca, ka rogoca sara!"


text:
Joni
Chapter 8
O Jisu sa lako cake kina ulunivanua ni vei Olive.
2 Ena mataka caca sa lako tale mai ki na valenisoro, era sa lako kece mai na tamata ki Vua, sa dabe sobu o Koya ka vakavulici ira.
3 O ira na Vunivola kei ira na Farisi era sa kauta mai vua e dua na yalewa sa tobo ni sa veibutakoci tiko.
4 Era sa tukuna vei Jisu, "Vakavuvuli na yalewa oqo e tobo ni tiko vata sara tikoga kei na tagane.
5 "Ena i vunau sa vakarota kina o Mosese ni o ira vaka oqo e dodonu me ra vakaviriki ena vatu. Na cava o ni sa tukuna?"
6 Era sa tukuna oqo me ra vakatovolei Koya kina ka me ra beitaki Koya talega kina. Sa cuva sobu o Jisu ka volavola ena dela ni qele me vaka ga e sega ni rogoci ira.
7 Ni ra cikecike tikoga ena vakatataro sa tucake o Jisu ka vosa vei ira, "O koya vei kemuni sa sega ni valavala ca, me viriki koya e liu ena vatu."
8 Sa cuva sobu tale ka volavola ena qele.
9 O ira sa rogoca ka laucoka na yalodra, era sa lako tani vakayadudua, sa liu o koya e qase duadua ki vei koya sara na kenai otioti. Sa qai vo ga o Jisu kei na yalewa ni sa tucake tu.
10 Ni sa tucake tu o Jisu ka sa sega ni raica tale e dua, na yalewa ga, sa qai tukuna vua, "Yalewa e vei o ira sa mai beitaki iko tiko oqo? Sa dua beka e totogitaki iko?"
11 Sa sega e dua na noqu Turaga," Sa sauma mai na yalewa, "Oi au talega sa sega ni beitaki iko; lako, kua ga ni valavala ca tale."
12 Sa vosa tale vei ira o Jisu ka vaka:" Oi au na rarama kei vuravura, o koya sa muri Au, ena sega ni lako ena butobuto, ia, sa tiko ga vua na rarama ni bula.
13 Era sa tukuna vei Jisu na Farisi, "O iko sa vakadinadinataki iko ga vakai iko, na Nomui vakadinadina e sega ni dina."
14 Sa sauma vei ira o Jisu ka vaka: "Kevaka mada ga Au sa vakadinadinataki Au ga vakai Au, sa dina na Noqui vakadinadina Ni'u sa kila na vanua Au sa lako mai kina kei na vanua Au lako tiko kina; ia, oi kemudou sa sega ni kila na vanua Au lako mai kina kei na vanua Au lako tiko kina.
15 "Dou sa lewa me vaka sa vakayago, Au sa sega ni beitaka e dua.
16 "Kevaka mada ga, Me'u sa lewa, sa dina na Noqu lelewa, Ni'u sa sega ni tiko duadua Au sa tiko vata kei Tamaqu, o Koya sa talai Au mai.
17 "Sa volai talega ena nomudou i vunau ni rua na i vakadinadina sa dina.
18 "Oi Au sa vakadinadinataki Au ga, o Tamaqu sa talai Au mai, sa vakadinadinataki Au."
19 Era sa tukuna vua, e vei o Tamamu? " Sa sauma o Jisu, "Dou sa sega ni kilai Au se o Tamaqu. "Kevaka dou sa kilai Au, dou na kilai Tamaqu talega."
20 Sa tukuna tiko o Jisu na veika oqo, ni sa vakavuvuli tiko ena valenisoro; sa sega ni dua e via tarai Koya, ni se sega ni yaco mai na Nona gauna.
21 Sa tukuna tale vei ira o Jisu, "Au na lako tani yani, ia, dou na vakasa qarai Au, dou na mate ga ena nomudou i valavala ca. Na vanua Au na lako yani kina, dou na sega ni lakova rawa.
22 Era sa tukuna na Jiu, "Na vakamatei Koya beka, baleta ni sa tukuna, Na vanua Au sa lako kina, dou na sega ni lako rawa yani kina?"
23 Sa tukuna tale vei ira, "Oi kemudou mai ra, oi Au mai cake, oi kemudou na vuravura eke, Au sa sega ni kai vuravura oqo.
24 "Oqori, Au sa tukuna kina vei kemudou ni dou na mate ena nomudou i valavala ca; kevaka dou sa sega ni vakabauta ni sa i Au ga, dou na mate ena nomudou i valavala ca."
25 Era sa qai tukuna Vua, "O cei o iko?" Sa sauma vei ira o Jisu, "Me vaka sara ga Au sa dau tukuna tiko vei kemuni mai na i vakatekivu.
26 "Sa levu na ka Me'u tukuna ka lewa me baleti kemuni, o Koya sa talai Au mai sa dina; Au sa tukuna ki vuravura na veika ga Au sa rogoca mai vua."
27 Era sa sega ni kila ni sa vosa tiko o Koya vei ira me baleti Tamana.
28 Sa qai tukuna vei ira o Jisu, "Ni dou sa laveta cake na Luve ni Tamata, dou na qai kila ni sai Au o Koya, Au sa sega ni cakava e dua na ka ena Vukuqu; ia, me vaka ga sa vakavulici Au kina o Tamaqu, Au sa tukuna na veika oqo.
29 O Koya sa talai Au mai, sa tiko vata kei Au. O Tamaqu sa sega ni laivi Au duadua, Ni'u sa dau cakava na veika sa vinaka ga Vua.
30 Era sa lewe vuqa era sa vakabauti Koya ni sa tukuna tiko na veika oqori.
31 Sa tukuna o Jisu vei ira na Jiu sa vakabauti koya, "Kevaka o ni sa tu vata kei na Noqu vosa, o ni sa qai Noqu tisaipeli dina.
32 "O ni na kila na dina, na dina oqori ena qai sereki kemuni."
33 Era sa sauma vua ka vaka: "Keimami sa kawa i Eparama, ka keimami se sega ni vesuki mai vua e dua tale, o sa tukuna vakacava, "O ni na sereki vakaidina?"
34 Sa sauma vei ira o Jisu, "Au sa tukuna vakaidina, o koya sai valavala ca sa vesuki e na i valavala ca.
35 Na bobula sa sega ni tiko vakadua e vale, o koya ga na gone ni vale sai taukei ni vale me sega ni mudu.
36 "O koya oqo, kevaka sa sereki kemudou na Luvena, o ni sa sereki vakaidina.
37 "Au sa kila ni kemuni sa kawa i Eparama, ia, o ni sa vinakata mo ni vakamatei Au, baleta ni sa sega na tikina ni Noqu vosa vei kemuni.
38 "Au sa tukuna Ni'u sa laukune vata kei Tamaqu, o ni sa cakava na veika o ni sa raica vei tamamuni."
39 Era sa sauma ka tukuna Vua, "Sa tamai keimami o Eparama." Sa tukuna vei ira o Jisu, "Kevaka o ni sa luvei Eparama, o ni na muria na veika sa cakava o Eparama."
40 "Oqo, o ni sa vinakata mo ni vakamatei Au, na Tamata sa tukuna vei kemuni na ka dina Au a rogoca mai vua na Kalou. Sa sega ni cakava oqo o Eparama."
41 "O ni sa cakava na veika sa cakava o tamamuni." Era sa qai tukuna Vua, "Keimami sa sega ni luve ni veibutakoci, sa dua na Tamai keimami – Na Kalou."
42 Sa tukuna vei ira o Jisu, "Kevaka sa tamamuni na Kalou, o ni na lomani Au, Ni'u sa tekivu ka lako mai vua na Kalou; Au sa sega ni basika ga mai vakataki Au, o Koya ga sa talai Au mai.
43 "Ena cava o ni sa sega ni kila kina na Noqu vosa? Baleta ni kemuni sa sega ni rogoca na ka Au sa tukuna.
44 "O ni sa nei tamamuni na tevoro, ka o ni sa cakava ga na veika sa gadreva o koya. Sa daulaba o koya mai na i vakatekivu ka sa sega ni tu ena dina baleta ni sa sega vua na dina. Ni sa tukuna o koya na lasu, sa vosa tiko o koya mai na nona i vurevure, ni sai koya na lasulasu ka sa tama ni lasulasu.
45 "Au sa tukuna na ka dina, ia, o ni sa sega ni via vakabauti Au?
46 "O cei vei kemuni sa beitaki Au ena i valavala ca? Ni'u sa tukuna tiko na ka dina, ena cava o ni sa sega ni vakabauti Au kina?
47 "O koya sa VaKalou, ena rogoca na Vosa ni Kalou; o ni sa sega ni rogoca baleta ni kemuni sa sega ni mai vua na Kalou."
48 Era sa sauma Vua na Jiu ka vaka: "Sa sega beka ni keimami tukuna vakadodonu, ni o sa kai Samaria ka sa tiko vei iko na tevoro?"
49 Sa sauma o Jisu, "Sa sega vei Au na tevoro; Au sa dokai Tamaqu Ia, o ni sa beci Au.
50 "Au sa sega ni qara na Noqu vinaka; sa Dua ga sa kila ka sa lewa talega.
51 "Au sa tukuna vakadodonu sara, kevaka e dua sa maroroya ka bula ena Noqu Vosa, ena sega ni raica na mate"
52 Era sa tukuna Vua na Jiu, "Oqo keimami sa qai kila ni sa tiko vei iko na tevoro! Sa mate oti o Eparama kei ira na parofita, ia, o sa tukuna, "Kevaka e dua sa maroroya ka bula ena Noqu vosa ena sega ni tovolea na mate.
53 "O sa levu beka vei Eparama na tamai keimami, o koya sa mate oti? O ira talega na parofita era sa mate oti; o sa buli iko me o cei?
54 Sa sauma mai o Jisu, "Kevaka Au sa dokai Au ga, Au na qai sega ni dua na ka, o Tamaqu ga sa dokai Au, o koya ga o ni sa tukuna tiko qori ni sa nomuni Kalou.
55 "O ni sa sega tiko mada ga ni kilai Koya, Au sa kilai Koya, kevaka Au sa sega ni kilai Koya, Au sa lasulasu ga me vakataki kemuni; Me'u tukuna tale, Au sa kilai Koya ka dau maroroya talega na Nona vosa.
56 "Na tamamuni o Eparama sa rekitaka ni raica na Noqu veisiga; a sa raica dina ka sa marau sara."
57 Era sa sauma Vua na Jiu, o se sega mada ga ni yabaki limasagavulu, o sa raici Eparama mai vei?
58 Sa tukuna vei ira o Jisu, "Na dina levu Au sa tukuna yani oqo, ni se bera o Eparama, OI AU GA."
59 Era sa tomi vatu me vakaviriki Koya, sa vunitaki Koya ga yani o Koya ka lako tani mai na Vale ni Soro, ka curu yani ena kedra maliwa ka lako sara.


text:
Luke
Chapter 18
A sa vosataka vei ira e dua na vosa vakatautauvata, ka baleta tiko meda kakua ni dau guce ena masu,
2 Sa tukuna: "Ena dua na koro e tiko kina e dua na turaga ni lewa, ka sega ni bau rerevaka na Kalou se me dokai ira na tamata.
3 A sa tiko ena koro o ya e dua na yada; a sa lako tikoga mai vua, ka tukuna, mo ni dikeva tale mada na kisi kei koya keirau veilewai tiko.
4 A sa bese mada ni cakava kina e dua na ka; ia sa qai tukuna tale o koya, e lomana, oi au e sega ni dua na tamata me'u doka se me'u rerevaka na Kalou,
5 "Ia ni sa mai vakasosataki au tikoga na yada oqo au sa na cakava kina e dua na ka, baleta ni sa mai vakaocai au ena vuku ni nona lako tikoga mai."
6 Sa qai tukuna na Turaga, dou sa rogoca na vosa e tukuna na turaga ni lewa sega ni dodonu o ya.
7 Me qai rawa vakacava vua na Kalou oqo, me sogota na qara ni daligana vei ira na Nona digitaki ena nodra masuti koya siga kei na bogi, ena rawa li vua me vakaberaberataka?
8 "Au tukuna vei kemudou ena saga o koya e dua na gaunisala totolo mena sotavi kina. Ia na taro oqo, vakacava na gauna ena lesu tale mai kina na luve ni tamata, ena kunea beka na vakabauta e vuravura se sega?"
9 A sa tukuna talega o koya na vosa vakatautauvata oqo, ni so e ra sa vakadonui ira sara tu ga ena ka era cakava, ka ra sa qai dau raici ira sobu kina eso:
10 E lewe rua na tamata e rau sa lako cake kina vale ni soro me masu, e dua na farisi ka dua na daukumuni vakacavacava.
11 A sa tucake tu na farisi ena dokadoka ka vaka oqo na nona qaqa ni masu, na Kalou, au vakavinavinakataki iko ni'u sega ni tautauvata kei ira na tamata era tu mai kea, era daubutabutako, era dau veivakaisini, era dauveibutakoci se me'u vakataki koya na daukumuni vakacavacava ka tu oqo.
12 Au dau lolo vakarua ena veimacawa; au dau solia nai katini ni veika kecega au rawata.
13 Ia o koya na daukumuni vakacavacava sa tucake tu ga mai vakayawa, ka sa dredre mada ga vua me tacake na matana ki lomalagi, a sa tavia na lomaserena, ka tukuna vaka oqo ne, kemuni na Kalou, oi au na tamata i valavala ca, au kerea mo ni lomani au mai!'
14 "Au tukuna vei kemudou, na tamata oqo ni sa lako e nodratou sa lako ena yalo e galala ni sa vakadonui, mai vei koya na kena i karua; ke dua sa laveti koya cake ena vakamalumalumutaki sobu, ia ke dua sa vakamalumalutaki koya sobu ena laveti cake."
15 A ra sa kauta talega mai Vua na gone lalai me bau tarai ira o koya; ia ni ratou sa raica na tisaipeli na ka oqo e ratou sa vunauci ira.
16 Ia sa kacivi iratou mai vua o Jisu, ka tukuna, dou laivi ira na gone lalai me ra lako mai vei au, dou kakua ni tarovi ira; ni o ira na lewe ni matanitu ni Kalou sa vaka na gone lalai.
17 Au tukuna vei kemudou na ka dina, ke dua e sega ni tu vua na yalo me vaka na yalo ni gone ena dredre me curuma na matanitu ni Kalou."
18 A sa tarogi koya e dua nai liuliu, ka tukuna, "Oi kemuni na qasenivuli uasivi, a cava me'u cakava me'u rawata kina na bula Sega ni mudu?"
19 Sa tukuna vua o Jisu, cava beka o tukuna kina ni'u sa rui uasivi? Ni sega tale ni dua e uasivi, ia e dua ga, sai koya na Kalou.
20 "O iko sa kila vinaka nai vunau: mo kakua ni veibutakoci, mo kakua ni laba, mo kakua ni butako, mo kakua ni lasulasu, mo dokai rau na tamamu kei na tinamu."
21 A sa tukuna o koya, "Mai na gauna ni noqu gone ka yacova mai oqo, na veika kece oqo au muria vinaka tu mai."
22 Ni sa rogoca o Jisu na nona vosa, sa tukuna vua, e dua walega na ka o se bera ni o cakava tiko. Mo volitaka kece na ka o taukena ka wasea vei ira na dravudravua na kena i lavo, o sa na qai vakaiyau kina mai lomalagi; ka oti mo lako mai, ka muri Au."
23 Ia ni sa rogoca o koya na vosa oqo, sa lomabibi vakalevu, ni sa tamata vutuniyau.
24 Ni sa raica o Jisu ni sa rui lomabibi vakalevu, sa tukuna, "O ira na vutuniyau sa bau dredre toka vei ira mera curu kina matanitu ni Kalou!
25 "Sa rawarawa cake vua na kameli me curuma na mata ni i cula, mai vei koya na vutuniyau me curu kina matanitu ni Kalou."
26 O ira sa rogoca na vosa sa tukuni oqo, era sa tukuna, "Kevaka sa vaka tu o ya, o cei beka sa na qai bula rawa?
27 Ia sa tukuna o koya, "Na ka sa dredre vua na tamata sa rawa vua na Kalou."
28 Sa qai tukuna o Pita, "Raica, keitou sa biuta laivi na veika kece ka muri Kemuni."
29 A sa tukuna vei iratou o koya, Au tukuna vei kemudou na ka dina, kevaka e dua me vakataki kemudou me biuta na nona vale, na nonai tubutubu, o ira na tacina se watina se luvena, ena vuku ni matanitu ni Kalou,
30 "E sa na sega ni taqea rawa na veivakasaututaki ni Kalou vua ena bula mada ga oqo, e sa na qai duatani sara na bula sa bera mai, oqori na bula sega ni mudu."
31 Sa qai kauti iratou na lewe tinikarua vakatikitiki, ka tukuna vei iratou, "Ka raica, edatou sa na lako ki Jerusalemi, na veika kece era vola na parofita, me baleti Koya na luve ni tamata ena vakayacori taucoko.
32 Ena soli yani o koya vei ira na kai matanitu tani, era na qai vakalialia Koya, era na vakadredrevaka ka kasiviti Koya.
33 "Era na vakanakuitataka ka vakamatea. Ena i katolu ni siga ena qai tucake tale mai.
34 Ia na veika oqo era lecaikataka; ni ra sa sega ni kila na ka sa cavuti ni sa sesewa vei ira.
35 A sa lako o koya ki Jeriko ni sa volekata yani na koro, a sa dua na tamata mataboko sa dabe ena bati ni sala me dau kerekere.
36 Ena nona sa rogoci ira na lewe vuqa nira sa lako tiko, sa taroga se cava sa yaco.
37 A ra sa tukuna vua ni o Jisu na kai Nasareci sa lako tiko o ya.
38 Sa qai kaci yani o koya, ka vaka, "I Jisu, na luve i Tevita, mo ni yalololoma mai vei au!"
39 A ra sa karalaki koya mai o ira sa taubale tiko e liu vua, me galu na gusuna ka tiko lo; ia sa qai tosoa cake ga o koya na domona, "Na luvei Tevita, ni yalololoma mai vei au!"
40 A sa tu vakadua o Jisu ka vakarota yani me kau mai Vua. Ni sa volekati Koya mai, sa taroga,
41 ka vaka, "A cava o vinakata vei Au me'u cakava vei iko?" sa tukuna o koya, "Turaga, o au me rai ga na mataqu."
42 A sa tukuna vei koya o Jisu, "Me rai na matamu; na nomu vakabauta sa vakabulai iko."
43 Vakasauri sa rai na matana, ka sa muri Koya sara, ka vakalagilagia na Kalou. O ira taucoko na tamata ni ra sa raica na veika sa yaco, a ra sa vakavinavinaka vua na Kalou.


text:
Wase 71
Na veika sa vakatakilai vei Josefa Simici na Parofita kei Sidini Rikitoni mai Airame, Oaio, ena 1 ni Tiseba, 1831. Sa vakuria na Profita na nona vakadewataka na iVolatabu, ka nona vunivola ko Sidini Rikitoni me yacova ni sa ciqomi na ivakatakila oqo, sa mani tu mada kina vakawawa me rawa ni rau qarava mada na ivakaro sa koto. Me rau na lako na turaga oqo ka vunau me rau walia na maliwa ca sa basika ka saqati kina na Lotu, ka vu mai ena kena tabaki eso na ivola a vola ko Esera Buci, e dua ka sa vuki tani mai na Lotu.
1–4, Erau sa talai ko Josefa Simici kei Sidini Rikitoni me rau vunautaka na kosipeli; 5–11, Era na vakamaduataki na meca ni Lotu.
1 Raica, sa kaya vakaoqo na Turaga vei kemudrau Josefa Simici Lailai, kei aSidini Rikitoni na noqu tamata, ni sa yaco vakaidina mai na gauna sa kilikili kina vei au mo drau dolava na gusumudrau ena kena bvunautaki na noqu kosipeli, na veika ni matanitu, ka vakamacalataka na kena veika cvuni mai na ivolanikalou, me vaka na tiki ni Yalo kei na kaukauwa ka na soli vei kemudrau, io me vaka au sa lewa.
2 Au sa kaya vakaidina vei kemudrau, mo drau vunau yani ki vuravura ki na veiyasana vakavolivolita, ka vakatalega kina ena lotu, me yacova mada e dua na gauna, io me yacova na gauna sa na qai vakatakilai kina vei kemudrau.
3 Sa dina sara oqo na itavi ni dua ga na gauna, kau sa solia vei kemudrau.
4 O koya, mo drau cakacaka ena noqu were ni vaini. Drau kacivaka yani vei ira na lewei vuravura, ka vakadinadinataka, ka vakarautaka na sala me baleta na ivakaro kei na ivakatakila ena qai yaco mai.
5 Raica oqo na vuku; o koya sa wilika, me akila sara ka bvakabauta talega;
6 Ni na soli avakalevu sara vei koya sa vakabauta, io na kaukauwa.
7 O koya, mo drau avakamaduataki ira na nomudrau meca; drau bolei ira mo ni bsota e matana levu se ena dua na vanua vuni; ia kevaka drau sa yalodina tiko ga, ena qai vakavotui mai na nodra madua.
8 O koya, mo drau laiva me ra tusanaka mai na ka era sa saqata kina na Turaga.
9 Sa kaya dina vakaoqo vei kemudrau na Turaga—ena sega ni rawata e dua na ka na aiyaragi kecega sa caka me saqati kemudrau;
10 Ia kevaka e dua na tamata sa tabalaka cake na domona me saqati kemudrau ena vakamaduataki ena gauna au sa lewa.
11 O koya, mo drau muria na noqu vunau; ni sa mana sara ka dina. Io sa vakakina. Emeni.


text:
Luke
Chapter 4
O Jisu ni sa tuberi Koya tiko na Yalo Tabu ena Nona lesu mai na Joritani, sa qai tuberi Koya yani na Yalo Tabu vata ga o ya kina vanua liwa,
2 E vasagavulu na siga na Nona temaki tiko mai vua na tevoro, ka sega ni bau kania ena veisiga o ya e dua na kakana, ni sa oti vinaka na veisiga oqori, a sa qai viakana.
3 Sa tukuna vei Koya na tevoro, "kevaka o iko na luve ni Kalou dina, na vatu oqo mo vakarota mada mei buli madrai."
4 Ia sa tukuna vua o Jisu, ka vaka, "sa volai, ena sega ni bula na tamana ena madrai duadua ga, ia ena vosa kecega ni Kalou."
5 Sa qai kauti Koya na tevoro kina dua na ulunivanua cecere, ena loma ga ni dua na gauna lekaleka e vakaraitaka taucoko kina vei Koya, na vei matanitu kecega e vuravura.
6 Sa tukuna vei Koya na tevoro, o iko ga au na solia vei iko na kena lewa kei na kedra i ukuuku talei, ni'u sa lewa tu, ka'u na solia vei koya sa lomaqu kina.
7 "O koya oqo, kevaka walega mo cuva e mataqu na veika taucoko oqori au na solia vei iko."
8 A sa vosa vei koya o Jisu ka vaka, "Mo lako tani ki dakuqu, Setani! Ni sa volai, mo cuva ga vei Jiova na nomu Kalou, ka mo qaravi koya duadua ga."
9 A sa kauti Koya ki Jerusalemi ka vakatikora ena dela ni vale ni soro ecake, sa qai tukuna vua, kevaka o iko na luve ni Kalou dina mo rika sobu mai keri ki ke.
10 "Ni sa volai: 'Ni na vakaroti ira na Nona agilosi o Koya ena vukumu, me ra taqomaki iko;
11 kei 'na ligadra me ra na keveti iko cake, de o qai taulaka na yavamu ena vatu.'"
12 Sa tukuna vua o Jisu, ka vaka, sa tukuni talega, mo kakua ni o via temaki Jiova na nomu Kalou ena veika vakalialia.'"
13 Ni sa vakaotia kece na tevoro nona veitemaki tiko, a sa lako tani mai vua ka la'ki vakavakarautaki koya mai, me na dua tale na kena gauna.
14 A sa lesu tale ki Kaleli o Jisu ena kaukauwa ni Yalo Tabu, ka sa kuruseta taucoko na vanua vakavolivolita na kena i tukutuku.
15 Sa dua na ka na nodra vakacaucautaki Koya o ira kecega, ena nona vakatavuvuli ena nodra dui veivale ni lotu.
16 Ena Nona a lako ki Nasareci, na koro a susugi cake mai kina, me vaka ga na Nona i valavala ena siga ni vakacecegu me dau lako kina vale ni lotu, a sa tucake me wilika nai Vola Tabu.
17 Sa soli vua nai vola i Aisea na parofita. Ni sa cereka nai vola, sa raica na tikina sa volai tu kina, ka vaka:
18 "sa tu vei Au na Yalo i Jiova, ni sa lumuti Au o Koya me'u vunautaka nai tukutuku vinaka vei ira na dravudravua; a sa talai Au mai o Koya me'u tavoya na wai ni mata vei ira era sa rarawa, me'u vunautaka na veisereki vei ira na bobula kei na rai tale vei ira sa mataboko, me'u vakacegui ira era sa yaluma;
19 me'u vunautaka ni sai koya oqo na yabaki i Jiova."
20 Sa viviga tale nai vola, ka solia lesu vei koya na dauveiqaravi sa qai dabe sobu era. Sa coba kece ga vua na matadra taucoko na tiko ena loma ni vale ni lotu oqo.
21 Sa qai tukuna vei ira o Koya, "E daidai sara ga nai Vola Tabu oqo sa vakataucokotaki kina, me vaka dou sa rogoca ena kena wiliki."
22 A ra sa vakacerecerei Koya taucoko ka qoroqoro ena vuku ni vosa e rogorogo matau sa lako mai na gusuna. A ra sa tukuna, "sa sega li ni o Koya ga oqo na luvei Joseva?"
23 Sa tukuna vei ira o Koya, "E dina ni dou na tukuna na vosa vakaibalebale oqo me baleti Au, "Vuniwai, mo vakabulai iko mada! Na ka kece keimami rogoca ni o cakava mai Kapenaumi, mo cakava talega eke e Nomu vanua.
24 A sa tukuna o Koya, Au tukuna vakaidina vei kemudou, e sega ni dua na parofita me ciqomi ena nona vanua dina.
25 Ia na ka dina, Au tukuna oqo vei kemudou, e levu na yada era tiko e Isireli ena gauna i Ilaijia, ena gauna ea tasogo kina o lomalagi me tolu na yabaki ka vula ono, e dua na dausiga levu e a tara na vanua taucoko;
26 "Ia e sega ni dua vei ira me talai kina o Ilaijia, ki Sarifaci ga ena yasayasa vaka Saitoni, kivua e dua na yalewa yada.
27 "E lewe levu na vukavuka e Isireli ena gauna i Ilaisa na parofita, ka sega ni bau dua vei ira me vakasavasavataki, e dua ga na kai Siria o Nemani a qai vakasavasavataki."
28 E ra sa cudru o ira na tiko ena loma ni vale ni lotu, ni ra sa rogoca na veika oqo,
29 A ra sa tucake mai ka cicivaki Koya ki nai bili; ka ra tuiraka kina bati ni ulunivanua e dabe tiko kina na nodra koro, me ra comolaki Koya sobu mai na bari ni vatu.
30 A sa lako curuma na kedra maliwa o Koya, ka lako tani yani.
31 A sa lako sobu sara ki Kapenaumi e dua na koro ena vanua o Kaleli, ka vakatavuvuli vei ira ena siga ni vakacecegu.
32 Era sa qoroqoro ena vuku ni Nona veivakavulici, ni tukuna na ka era sega tu ni bau kila.
33 E a tiko ena loma ni vale ni lotu e dua na tamata ka curumi koya tu e dua na yalo ni tevoro velavela. A sa qoqolou i cake,
34 ka vaka, "laivi keimami mada ga! E dua beka na ka keimami a cakava vei iko, i Jisu na kai Nasareci? O sa lako beka mai mo mai vakarusai keimami? Au kilai iko vinaka tiko – na Nona le dua yalosavasava na Kalou!"
35 Ia sa vunauci koya o Jisu, ka vaka, "Mo tiko lo, ka lako tani mai vua!" A sa taubitalaki koya sobu na tevoro e matadra, sega tale ni dua na ka me cakava na tevoro me mavoa kina o koya sa curumi, a sa lako tani ga yani.
36 Era sa qoroqoro kecega ka veitukunayaka, ka vaka, "kemudou sa tutu na vosa sa qai dua qo! Na lewa kei na kaukauwa ni Nona vosa e vakarota o Koya na yalo velavela, a ra sa lako tani kece mai vua."
37 A sa kuruseta na vanua vakavolivolita taucoko na kenai tukutuku.
38 Sa tucake o Koya ka lako tani mai vale ni lotu, ka la'ki curu sara ena vale i Pita. Ia sa tauvi mate na tinai wati Pita ka tubu cake tiko na katakata ni yagona, e ratou sa mani kerei Koya kina me baleti koya sa tauvimate.
39 A sa tu e yasana o Koya ka vunauca na katakata ni yagona, a sa takali tani mai vua. Sa tucake mai vakasauri o koya ka vakarautaka na kedratou.
40 Ni sa la'ki dromu tiko na siga, vei ira na tauvi ira tu na veimate dauveitauvi eso era sa kau mai vua; a sa tabaki ira yadua ena ligana ka vakabulai ira.
41 A sa cemuri talega na tevoro vei ira sa curumi tevoro, ka ra sa qoqolou i cake, ka vaka, "O iko na Karisito, na luve ni Kalou!" Sa vunauci ira o Koya me ra kakua ni cavuta e dua na vosa, ni ra sa kila ni sai Koya na Karisito.
42 Ni sa mataka mai, sa lako tani yani o Koya kina dua na vanua vakanomodi. A ra sa vakasaqarai Koya na lewe vuqa, ni ra sa kunea era sa kerei Koya me se tei kua mada ni biuti ira;
43 ia sa tukuna vei ira o Koya, o Au me'u na la'ki vunautaka talega na matanitu ni Kalou kina veikorokoro tale eso, ni oqo sara ga na vuni noqu talai mai."
44 A sa vunau o Koya ena veivale ni lotu mai Kaleli.


text:
WASE 133
Bulu o Jisu
MACIU 27:57–28:2 MARIKA 15:42–16:4 LUKE 23:50–24:3 JONI 19:31–20:1
-
KAU SOBU MAI NA KAU NA YAGO I JISU
-
VAKARAUTAKI NA YAGONA ME VAKOTORI
-
RATOU GOLE INA IBULUBULU NA YALEWA
Sa yakavi sara na vanua ena Vakaraubuka na ika14 ni Naisani. Ni dromu na siga, ena tekivu kina na Siga ni Vakacecegu ni ika15 ni Naisani. Sa mate o Jisu, ia erau se bula tiko na daubutako rau vako tikivi koya. E vakaroti ena Lawa me “kua ni lili tu ena kau” na yagonimate “ena bogi taucoko,” me bulu ga ena “siga oya.”—Vakarua 21:22, 23.
E dau vakatokai na Vakaraubuka me siga ni Vakavakarau, mera vakarautaka kina na kedra na lewenivanua se ra vakacavara kina eso na cakacaka e vinakati me vakayacori rawa ni bera na Siga ni Vakacecegu. Ni dromu na siga, sa na tekivu na rua na Siga ni Vakacecegu “levu.” (Joni 19:31) E vakatokai me Siga ni Vakacecegu levu baleta na ika15 ni Naisani e imatai ni siga ni Soqo ni Madrai Sega ni Vakaleveni e dau solevutaki me vitu na siga, e dau siga ga ni Vakacecegu na imatai ni siga ni soqo qori. (Vunau ni Soro 23:5, 6) Erau mai veidonui kei na siga qori na Siga ni Vakacecegu vakamacawa, na ikavitu ni siga.
Era kerei Pailato gona na Jiu me ratou vakamatei vakatotolo o Jisu kei rau na daubutako eratou vako veitikivi. Ena caka vakacava qori? Me musu na yavadratou ni na dredre nodratou toso cake me ratou cegu tiko kina. Ratou gole na sotia qai musuka na yavadrau na daubutako. Ia rau sega ni musuka na yava i Jisu ni sa mate tu. E vakayacori kina na Same 34:20: “E yadrava tiko na nona sui kece, e sega ni dua e musuki.”
Me vakadeitaki ni sa mate dina o Jisu, e suaka na sarisarina ena moto e dua na sotia. E volekata sara ga na utona, qai “drodro mai kina na dra kei na wai.” (Joni 19:34) Qori e vakayacori kina e dua tale na tikinivolatabu: “Era na raici koya era suaka.”—Sakaraia 12:10.
E tiko tale ga ena nona vakamatei o Jisu o Josefa, “e dua na turaga vutuniyau” mai na koro o Arimacea, e turaga nuitaki ena Sanadrini. (Maciu 27:57) E “turaga vinaka qai turaga yalododonu,” e “waraka tale tiko ga na Matanitu ni Kalou.” E “tisaipeli tale ga i Jisu, ia ena nona rerevaki ira na Jiu e sega kina ni dau vakatakilai koya.” A sega ni duavata kei na lewa e tauca na mataveilewai vei Jisu. (Luke 23:50; Marika 15:43; Joni 19:38) E doudou o Josefa me kerea vei Pailato na yago i Jisu. E mani kaciva o Pailato na turaganivalu e liutaka na veivakamatei, me vakadeitaka kina ni sa mate o Jisu. Sa qai vakadonuya o Pailato na kerekere i Josefa.
E volia o Josefa na isulu lineni matailalai qai kauta sobu mai na kau na yago i Jisu. E ologa na yago ena lineni me lai vakotori ena ibulubulu. E veivuke tale ga o Nikotimo, “o koya a lai raici Jisu mada ena imatai ni gauna ena dua na bogi.” (Joni 19:39) E kauta yani e rauta ni 30 na kilokaramu na mura saulevu e veiwaki kei na elou. E ologi na yago i Jisu ena vadreti e tu kina na isaluaki, me vaka era dau cakava na Jiu.
E toka voleka e dua na ibulubulu vatu i Josefa e sega tu ni vakayagataki, e vakotori sara kina na yago i Jisu. Sa qai vaqiqici e dua na vatu levu me kena isogo. E caka vakatotolo qori ni bera na Siga ni Vakacecegu. De dua rau veivuke ena veika e vakarautaki o Meri Makitala kei Meri na tina i Jemesa na Lailai. Rau vakatotolo i vale me rau lai “vakarautaka eso na isaluaki kei na ilumu boivinaka” me lumu tale kina na yago i Jisu ni oti na Siga ni Vakacecegu.—Luke 23:56.
Era gole vei Pailato na iliuliu ni bete kei na Farisi ena Siga ni Vakacecegu ra qai kaya: “Keimami nanuma ni se bula na dauveidabui ya, a kaya, ‘Au na vakaturi ni oti e tolu na siga.’ Ni vakarota mada me yadravi vinaka sara na ibulubulu me yacova na ikatolu ni siga, de ra lako mai na nona tisaipeli ra qai butakoca na yagona, ra qai kaya vei ira na lewenivanua, ‘Sa vakaturi mai na mate!’ Ena qai ca sara na veidabui qo, se bau vinaka cake e liu.” E kaya vei ira o Pailato: “Me dua nomudou yadra. Dou lai raica me yadravi vinaka sara.”—Maciu 27:63-65.
Ena matakacaca ni Sigatabu, ratou kauta ina ibulubulu na isaluaki o Meri Makitala, Meri na tina i Jemesa, kei na so tale na yalewa me lumu kina na yago i Jisu. Eratou veikayaka: “O cei ena vaqiqica tani na vatu mai na icurucuru ni ibulubulu?” (Marika 16:3) Ia e yaco e dua na uneune. Sa vaqiqica tani na agilosi ni Kalou na vatu, era sa yali na yadra, sa lala tale ga na ibulubulu!


text:
Mo ni meke tale mada vei au
Ni’u mateca na malumu ni tolomu
Vakasuka dredredre au diva
Tolomuni lei lewa e kamica
Vinaka vakalevu lei marama
Kua ni tagi se ko vakaraitaka
Na siliva na koula se varasa
Ko kila vei au au yadra
Mo ni meke yagilosi
E rui totoka vakaoti
Na malumu ni tolomu
Dravia ni balumu
Ka mai vorovorolaki au
Vosota noqu vakanananu
Lei lewa se cava sa lomamu
Au bolea na I sele matau nei tamamu
Me’u mate ga e na ligamu I matau
Au bolea na I sele matau nei tamamu
Me’u mate ga e na ligamu I matau


text:
Ra vakacaucautaki koya na luvena kei na watina (28)
Rawa ni seavu na matakamica kei na matavinaka (30)
31 Na vosa nei Tui Lemueli, na itukutuku bibi e vakadreti koya kina o tinana:+2 Na cava meu tukuna vei iko luvequ,Na cava, luve ni ketequ,Na cava, luvequ ni bubului?+3 Mo kua ni solia na nomu kaukaua vei ira na yalewa,+Se muria na ivalavala era rusa kina na tui.+4 Me kua o ira na tui, i Lemueli,Mera kua ni gunu waini na tuiSe mera kaya na turaga, “I vei na mequ?”+5 Mera kua ni gunu ra qai guilecava na lawaMera vakatanitaka na nodra dodonu na vakaloloma.6 Moni solia na gunu vei ira sa voleka ni mate+Kei na waini vei ira na rarawa vakalevu.+7 Mera gunu mera guilecava na nodra dravudravua,Mera kua tale ni nanuma na nodra leqa.8 Mo vosa ena vukudra na galu,Mo tokona nodra dodonu o ira kece na vakarau mate.+9 Mo vosa, mo lewa vakadodonu,Mo tokona nodra dodonu na vakaloloma kei na dravudravua.+א [Alefa]10 O cei e kunea na yalewa maqosa* me watina?+E yaga vakalevu o koya mai na lase.*ב [Peca]11 E nuitaki koya o watina mai vu ni lomana,E sega ni yali vua e dua na ka yaga.ג [Kimela]12 E caka vinaka vei tagane, sega ni caka ca,Ena gauna taucoko ni nona bula.ד [Teleca]13 E rawata mai na vutinisipi kei na lineni,E marautaka na cakacaka ni ligana.+ה [Ai]14 E vaka na waqa ni dauveivoli,+E kauta mai vakayawa na kena kakana.ו [Vau]15 E yadra tale ga ena matakacaca,Me vakarautaka na kedra nona lewe ni vuvaleKei na kedra iwasewase na nona yalewa dauveiqaravi.+ז [Sayini]16 E vakasamataka e dua na tikiniqele, e volia sara,E tea e dua na loganivaini ena nona sasaga.*ח [Keca]17 E vakarautaki koya me cakacaka vakaukaua,*+E vakaukauataka na ligana.ט [Teca]18 E raica ni toso vinaka na nona veivoli,E sega ni boko na nona cina ena bogi.י [Yota]19 E taura na ligana na itokatoka ni lineni,E taura na ligana na itokatoka ni waniculacula.*+כ [Kafa]20 E dodoka na qeteqete ni ligana vei ira na vakaloloma,E tevuka na ligana vei ira na dravudravua.+ל [Lameta]21 E sega ni leqataki ira na lewe ni nona vuvale ena gauna ni ucacevata,Nira vakaisulukatakata* kece nona lewe ni vuvale.מ [Memi]22 E cula ga nona iubiniloga.Na nona isulu e lineni kei na vutinisipi lokaloka.נ [Nuni]23 E kilai o watina ena matamatanikoro,+Na vanua e dabe kina kei ira na qase ni vanua.ס [Sameki]24 E cula na isulu lineni* e volitakaQai vakauta na beleti vei ira na dauveivoli.ע [Ayini]25 E vakaisulu ena kaukaua kei na lagilagi,E vakanamata o koya ena nuidei ina veisiga nimataka.*פ [Pe]26 E vosa vakavuku na gusuna,+Na lawa ni yalovinaka* e tiko e yamena.צ [Sati]27 E vakaraica na ka e caka tiko ena nona vuvale,E sega ni kania na kakana* ni vucesa.+ק [Kofa]28 Era tucake na luvena ra qai tukuna vua ni marau,E tucake tale ga o watina me vakacaucautaki koya.ר [Resi]29 E levu tu na yalewa maqosa,*Ia o iko o uasivi ira kece.ש [Sini]30 E rawa ni lasu na matakamica, e rawa ni seavu* na matavinaka,+Ia na yalewa e dokai* Jiova ena vakacaucautaki.+ת [Tau]31 Moni solia vua na isau ni ka e cakava,*+Me vakacaucautaki koya na nona cakacaka ena matamatanikoro.+


text:
NODA BULA VAKARISITO
O na Vakavakarau Vakacava ena iVakananumi?
Tekivu ena yabaki qo, sa na levu na gauna meda vakavakarau kina ena iVakananumi. Ke vakayacori na iVakananumi ena lomanimacawa, ena sega ni caka na soqoni ni Bula vaKarisito kei na Cakacaka Vakaitalatala ena macawa qori. Ke vakayacori na iVakananumi ena muanimacawa, ena sega ni caka na vunau soqovi levu kei na vulici ni Vale ni Vakatawa. Vakacava o na vakayagataka vinaka na gauna galala qori? E macala ni vinakati na tuvatuvanaki ena soqo bibi qo me vaka ena imatai ni senitiuri. (Lu 22:7-13; km 3/15 1) Ia e bibi vei keda kece meda vakarautaka na lomada. Ena sala cava?
-
Vakasamataka na inaki ni nomu tiko ena soqo.—1Ko 11:23-26
-
Vakasamataka qai masulaka nomu veiwekani kei Jiova.—1Ko 11:27-29; 2Ko 13:5
-
Wilika qai vakasamataka na ulutaga vakaivolatabu me baleta na ibalebale ni iVakananumi.—Jn 3:16; 15:13
Eso na dautukutuku era dau wilika qai vakasamataka vakatitobu na Tikinivolatabu ni iVakananumi e vakarautaki ena Dikevi ni Tikinivolatabu e Veisiga. Eso tale era wilika na tikinivolatabu ena kato e toka e ra. Eso tale era vulica na Vale ni Vakatawa e vakamacalataki kina na iVakananumi, kei na nodrau lomani keda o Jiova kei Jisu. Se mani cava o digia mo vulica, me vakatitobutaka mada ga nomu lomani Jiova kei Luvena.


text:
KATO NI VEIVAKAVULICI 7B
Matavosa Bibi ena iVola i Isikeli
“Luve ni Tamata”
BASIKA VAKA90 VAKACACA
Na matavosa “luve ni tamata” e dusi Isikeli, e basika vaka90 vakacaca. (Isik. 2:1) E lesi ena so na itavi dokai, ia e vakananuma vua o Jiova ni tamata wale ga. Ena itukutuku ena Kosipeli, na matavosa “Luve ni Tamata” e dusi Jisu, e rairai basika vaka80, e vakaraitaka nona mai sucu dina vakatamata qai sega ni agilosi e vukici koya me tamata.—Maciu 8:20.
“. . . Qai Kila ni o Yau o Jiova”
BASIKA VAKA50 VAKACACA
E volai vaka50 vakacaca ena Isikeli na matavosa “qai kila ni o yau o Jiova,” qori na ka e tukuna na Kalou nira na kila na tamata, e vakabibitaki kina ni o Jiova duadua ga e dodonu me caka vua na sokalou savasava.—Isik. 6:7.
“Turaga Cecere Duadua o Jiova”
BASIKA VAKA212
E basika vaka212 na matavosa “Turaga Cecere Duadua o Jiova” e vakacerecerei kina na yaca ni Kalou, ni cecere duadua o Jiova vei ira na kabuli kece.—Isik. 2:4.


text:
Lavetaki ni komipiuta ni app
Ivakasala:Kevaka e sega ni rawa ni o lavetaka na faile iMamaroroi ni, Tovolea mo vakayagataka eso tale na browers.
Indicators, EAs, VeivolaIvakarau ni vakatovotovo walega, EAs, Veivola ena liveforexsignal.com ena nomu akaude ni demo.
Ivakatakilakila ni Forex vutina
Forex Duality ni lavelavetaki
TrendProfiteer lavetaki
IWasewase
- Binary digidigi
- Forex taumada
- Forex Brokers
- Forex kila
- Forex ni ivakatakilakila
- Forex ivakatakilakila ni sikinala
- Forex na vakadidike vakamisini
- Forex vutina saikolaji
- Parokaramu ni Forex vutina
- Forex vutina ni ivakarau
- MT4 Forex ivakatakilakila, EAs, Scprits
- MT5 Forex ivakatakilakila, EAs, Scprits
- Ivakatakilakila ni saumi & Veiqaravi ena initaneti
IvakatakilakilaATR ivakatakilakila Binary digidigi Bollinger ivau Bollinger ivau ivakatakilakila CCI ivakatakilakila ilavo vutina demo akaude divergence ivakatakilakila EA Kenadau dauvakasala maqusa Veisau tani makete ni veisau tani forex forex broker Forex Brokers makete forex forex itukutuku forex robot Forex ni ivakatakilakila forex Initaneti forex ni iwalewale forex trader forex traders forex vutina forex vutina ni ivakatakilakila Parokaramu ni Forex vutina forex na iwalewale vutina Forex vutina ni ivakarau forex vutina Ivakatakilakila e cake MACD ivakatakilakila MA ivakatakilakila Tosoi ni ivakatakilakila vakatautauvata MT4 isau ivakatakilakila RSI ivakatakilakila Vakatetei ni ivakatakilakila Stochastic ivakatakilakila makete ni ivotavota tarova na yali vaqara vakadidike vakamisini vutina IVola ivakatakilakila ZigZag ivakatakilakila
1000pip dautaravale lavetaka
Vakasaqara na noda mata
Vakadewa
Ivakamacala
Digitaka na Veivakarautaki ni Veivakarautaki ni Forex
Akaivi ni itoka: ZigZag ivakatakilakila
ZigZag With Pips Value indicator Download
Na ZigZag Kei na Pips Value e dau droinitaka na laini ZigZag kei na veitegacagaca ena laini yadua ni ZigZag.
Lavetaka na ZigZag With Pips Value indicator: Tomana tiko na wiliwili
ZigZag Kei na iVakatakilakila ni Qaqarauni ni Yavunibula Lavetaki
ZigZag Kei na Value Alert Indicator: gauna ni ema totolo, gauna berabera ni ema, gauna kaukauwa ni sikinala, qaqarauni ena, rorogo ena, titobu ni vakacerecerei, gole tani, ikalawa lesu ki muri.
Lavetaka na ZigZag kei na iVakatakilakila ni Qaqarauni: Tomana tiko na wiliwili
Biu ena MT4 Forex ivakatakilakila, EAs, Scprits Vakalutuki ZigZag ivakatakilakila Biuta e dua na vakasama
ZigZag HH HL LH LL Indicator Download
ZigZag HH HL LH LL Indicator e cecere cake, cecere cake e ra, e ra, e lailai sara na kena isau ena jata ni MT4 kei na roka.
Lavetaka na ZigZag HH HL LH LL Indicator: Tomana tiko na wiliwili
Biu ena MT4 Forex ivakatakilakila, EAs, Scprits Vakalutuki hh, hl, lh, ll indicator, ZigZag ivakatakilakila Biuta e dua na vakasama
ZigZag Pips Bars Number Indicator Download
ZigZag Pips Pips Number Indicator me ZigZag naba ni pips(iMawi) kei na naba ni kadrala(iMatau) ena jata MetaTrader.
Lavetaka na ZigZag Pips Pips Number Indicator: Tomana tiko na wiliwili
Lavetaki ni ZigZag Auto Channel Indicator
Na ZigZag Auto Channel Indicator e dau vakaraitaka ga vakataki koya na ZigZag kei na veigacagaca taucoko.
Lavetaka na gZag Auto Channel Indicator: Tomana tiko na wiliwili
Katoni ni iVakatakilakila Sogo niZigZag
ZigZag Close Indicator e dau drotaka na laini ni ZigZag ka yavutaki ena kena sogo na isau ni kadrala.
Lavetaka na ZigZag Close Indicator: Tomana tiko na wiliwili


text:
Taro na Dauwiliwili
Mera vakayagataka na lotu vaKarisito vakawati na itatarovi na lupu?
Ena vinaka me rau dikeva ga na veiwatini na veika e vauca na itatarovi qori kei na ivakavuvuli vakaivolatabu. Oti me rau vakatulewa, ia me vinaka tiko ga na nodrau lewaeloma ena mata ni Kalou.
Ena gauna makawa ni rau se le rua ga na bula e vuravura (ni oti na Waluvu sa le walu), e vakarota o Jiova: “Drau vakawa, mera le levu mai.” (Vkte. 1:28; 9:1) E sega ni tukuni ena iVolatabu ni baleti keda na lotu vaKarisito na ivakaro qori. Ena vakatau gona vei rau na veiwatini me rau vakayagataka na itatarovi, ena inaki me vakalailaitaki kina na vuvale se na gauna vinaka me rau vakaluveni kina. Na cava me rau vakasamataka ena vakatulewa qori?
Mera vakasamataka vinaka na lotu vaKarisito na itatarovi mera vakayagataka salavata kei na ivakavuvuli vakaivolatabu. Era na sega ni raica na vakalutu me itatarovi. Na vakalutu e veisaqasaqa kei na ka e kaya na iVolatabu me baleta na dokai ni bula. Era na sega ni tinia koso na lotu vaKarisito na bula e kunekunetaki me sucu kina e dua na gone. (Lako 20:13; 21:22, 23; Same 139:16; Jere. 1:5) Ia vakacava na kena vakayagataki na lupu?
A vakamacalataki qori ena Vale ni Vakatawa ni ika15 ni Me 1979, tabana e 30-31. E rapa na itatarovi qo, e biu ena katonigone me tarova na vakaluveni. E sega ni vakamatatataki ena Vale ni Vakatawa qori na ka ena cakava na itatarovi qo. Ia era kaya e levu na kenadau ni yavalata na katonigone me kua ni curu yani na wainitagane me lai vakamau kei na yaloka ni yalewa. Ke rau sega ni vakamau ena dredre ni buli e dua na gone.
Ia e tukuni ena so na ivakadinadina ni se rawa tiko ga ni kunekunetaki kina na gone. Ena rawa ni tubu tiko ena wa ni katonigone se yaco sara ina katonigone. Na itatarovi gona qori ena sega ni dabe vinaka kina na gone ena lalaga ni kena kato. Ni tini dole na nona tubu sa rawa ni wili me vakalutu. E tinia na ulutaga qori: “Na lotu vaKarisito yalodina e via vakayagataka na lupu, me vakasamataka sara vakabibi salavata kei na ivakavuvuli vakaivolatabu ni kena dokai na bula.”—Same 36:9.
Vakacava sa laurai eso tale na ka vou ena vakadidike vakasaenisi se vakavuniwai mai na gauna e volai kina na ulutaga qori ena 1979?
E rua na kena mataqali e laurai. Dua e vivi ena kopa, e vakayagataki vakalevu e Merika ena 1988. E dua tale e volitaki ena 2001 e vakawainimate. Erau cakacaka vakacava?
Kena e vivi ena kopa: Me vaka sa vakamacalataki oti na itatarovi qo e tarova na nodrau vakamau na wainitagane kei na yaloka ni yalewa. Na kena e vivi ena kopa e vakamatea na wainitagane. * Kena ikuri e dau veisautaka na lalaga ni katonigone.
Kena e vakawainimate: E duidui tu na kena mataqali e vakawainimate, via tautauvata ga kei na vuanikau ni itatarovi. Ena drodro na wainimate ina katonigone, rawa ni tarova na biu mai ni yaloka ni yalewa. Ke sega ni yaco qori, ena dredre me kunekune rawa o yalewa. Na wainimate gona qo e vakamamaretaka na lalaga ni katonigone. * Ia ena vavaku kina na wai weliwelia e dau tiko ena mataniwai nei yalewa, e vakadredretaka na curu ni wainitagane me yaco ina katonigone. Na ka kece qori e cakava na itatarovi qo.
Me vaka sa tukuni mai, na rua na mataqali itatarovi qo e vakamamaretaka na lalaga ni katonigone. Ia cava ena yaco ke sa kunekunetaki na gone? Ena curu ena katonigone, ena sega ga ni dabe vinaka ena kena lalaga. Rawa gona ni lutudole. E tutu yadua me kunekune e dua na yalewa, me vaka ga e dau yaco vua e gunu vuanikau ni itatarovi.
Ena sega gona ni rawa ni tukuni ni na tarova na nodrau vakamau na wainitagane kei na yaloka ni yalewa na lupu. Ia e laurai ena vakadidike vakasaenisi, ni tutu yadua me bukete e dua na yalewa ni vakayagataka na rua na itatarovi qori.
Ke rau via vakayagataka na veiwatini lotu vaKarisito na lupu, bibi me rau veitalanoa sara kina vakavinaka kei na dua e kenadau, vaka kina na kena yaga kei na leqa e rawa ni yacovi yalewa. Me kua tale ni dua e vakatulewa kina, kua mada ga ni dua na vuniwai. (Roma 14:12; Kala. 6:4, 5) Qori me nodrau ga, ni yavutaki nodrau vakatulewa ena nodrau vakamarautaka na Kalou, me vinaka tale ga nodrau lewaeloma.—Vakatauvatana 1 Timoci 1:18, 19; 2 Timoci 1:3.
^ para. 4 E tukuni ena dua na idusidusi mai na tabana ni bula mai Igiladi (England’s National Health Service): “Na kena e vivi ena kopa e mana sara vakalevu. Kena ibalebale, mai na veiya100 na yalewa era vakayagataka na itatarovi qori, ena dua ga e bukete. Ke lailai tale ga na kopa ena sega soti sara ni mana.”
^ para. 5 Ni dau vakamamaretaka na lalaga ni katonigone, e vakatututaki gona ena so na gauna na itatarovi e vakawainimate vei ira na yalewa vakawati se dawai e dau drodro vakasivia nodra matenivula.


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Maji 2016
Vakatutu
Vakatutu ni kena soli na Vale ni Vakatawa kei na ivola ni veisureti ni iVakananumi ena 2016. Bulia nomu vakatutu ni o raica na vakatutu vakarautaki.
IYAU MAI NA VOSA NI KALOU
E Yaloqaqa o Esiteri ni Nanumi Jiova kei Ira Nona Tamata
E bolemate qai vukei Motekai me volai e dua na lawa mera kua ni vakawabokotaki na Jiu. (Esiteri 6-10)
GUMATUA ENA CAKACAKA VAKAITALATALA
Maqosa Tiko ga ena Cakacaka Vakaitalatala—Bulia ga Nomu Vakatutu ni Soli Mekesini
Bulia nomu vakatutu ni Vale ni Vakatawa kei na Yadra! ni o raica na vakatutu vakarautaki
NODA BULA VAKARISITO
Kidavaki Ira Noda Vulagi
Na cava meda cakava mera kua ni madua na vulagi kei ira na malumu tu vakayalo ena iVakananumi?
IYAU MAI NA VOSA NI KALOU
Yalodina Tiko ga o Jope ni Vakatovolei
E vakaraitaka ni bibi duadua vua o Jiova. (Jope 1-5)
IYAU MAI NA VOSA NI KALOU
Rarawa na Turaga Yalodina o Jope
E cala na rai i Jope ni rarawa vakalevu qai yalolailai, ia e dei tu ga nona lomani Jiova. (Jope 6-10)
IYAU MAI NA VOSA NI KALOU
Vakabauta Dina o Jope na Veivakaturi
E kila ni na vakaturi koya tale o Jiova me vaka na vunikau e tubu tale na sulina. (Jope 11-15)
NODA BULA VAKARISITO
Na Veivakaturi—Rawati ga ena iVoli
Vakadeitaki na inuinui ni veivakaturi ena isolisoli i Jiova na ivoli. Eda na sega ni tagicaki ira na wekada era mate, eda na kidavaki ira ga.


text:
Vakarorogo Vua na Kalou mo Bula Tawamudu
E vinakata na Dauveibuli me dusimaki, taqomaki qai vakalougatataki keda.
iKau
Ni lomani keda na kawatamata, e vakavulica vei keda na Kalou na sala vinaka duadua ni bula.
Eda na Vakarorogo Vakacava Vua na Kalou?
Meda kila na ka meda cakava, meda kila tale ga o koya ena rawa ni vukei keda kina.
O Cei na Kalou Dina?
Eda rawa ni kila na yacana da qai vulica eso na nona itovo.
A Vakacava tu na Bula ena Parataisi?
E vakamacalataki ena imatai ni ivola ena iVolatabu.
Na Cava a Yaco ni Rau Vakarorogo Vei Setani?
Yaco na veika ca.
Na Waluvu Levu—O Cei a Vakarorogo? O Cei a Sega?
E kilai nodra ivakarau ni rai na tamata ena ka era cakava?
Na Cava Eda Vulica ena Waluvu Levu?
E sega ni dua ga na itukutuku makawa.
O Cei o Jisu?
Na cava e bibi kina meda kila na veika me baleti koya?
E Yaga Vakacava Vei Iko na Nona Mate o Jisu?
Marautaki kina e levu na veivakalougatataki.
Gauna Cava ena Parataisi Kina na Vuravura?
E vakamacalataki ena iVolatabu eso na ka eda na kila kina ni sa voleka ni Parataisi na vuravura.
Era na Vakalougatataki Vakacava o Ira na Vakarorogo Vua na Kalou?
Na veika totoka mo vakanamata kina.
E Dau Rogoci Keda o Jiova?
Na cava o rawa ni masulaka?
Ena Mamarau Vakacava na Nomu Vuvale?
E vakarautaka na ivakasala vinaka duadua o koya e tauyavutaka na vuvale.
Na Cava Meda Cakava me Marau Kina na Kalou?
E tiko na veika e cata na Kalou kei na veika e taleitaka.
O na Vakaraitaka Vakacava na Nomu Yalodina Vua na Kalou?
Me laurai ena nomu vakatulewa ni o via yalodina tiko ga.


text:
Wase 94
Na ivakatakila sa soli yani mai vei Josefa Simici na Parofita mai Katiladi e Oaio, ena 2 ni Okosita, 1833. Eratou sa lesi ko Airame Simici, Rinoli Kauni kei Jereti Kata me ratou Komiti ni Taravale ena Lotu.
1–9, Na ivakaro e solia na Turaga me baleta na tara ni vale ni nodratou cakacaka na Mataveiliutaki; 10–12, Me na tara e dua na vale ni tabaivola; 13–17, Sa soli na ivotavota vakawa e so.
1 Kei na dua tale, au sa kaya vakaidina vei kemudou na awekaqu, au sa solia vei kemudou e dua na ivakaro, mo dou sa tekivuna e dua na cakacaka ni kena vakotori ka vakarautaki na itekitekivu ka yavu ni koro ni biteki kei Saioni, ena vanua oqo ko Katiladi, me tekivu mai na noqu vale.
2 Ka raica, me caka me vaka na kena aivalavala au sa solia vei kemudou.
3 Me vakatabui me noqu na imatai ni iwasewase ni qele ena ceva me na tara kina e dua na vale me nodratou na mataveiliutaki, me baleta na nodratou cakacaka na mataveiliutaki, me ciqomi kina na ivakatakila; kei na nodratou cakacaka ni veiqaravi vakalotu na amataveiliutaki, ena veika me baleta na lotu kei na matanitu.
4 Au sa kaya vakaidina vei kemudou, me tara na vale oqo me onosagavulu kalima na fiti na kena balavu, ka limasagavulu kalima na fiti na rabana e loma.
5 Ia me dua na itaba vale, e cake ka dua e ra, me vaka na kena ivakarau ka na vakatakilai vei kemudou.
6 Ia me vakatabui me nona na Turaga me tekivu mai na kena yavu, io me vakayacori me vaka na ivakarau ni matabete ena kena ivalavala ka na vakatakilai vei kemudou.
7 Ia me vakatabui vakatabakidua vua na Turaga me baleta na nodratou cakacaka na mataveiliutaki.
8 Ia dou kakua ni laiva me curu kina e dua na ka sa adukadukali; ka ni na tiko kina na noqu blagilagi, ka ni na tiko talega kina na noqu iserau.
9 Ia kevaka sa curu kina e dua na ka adukadukali, sa na yali kina na noqu lagilagi; ka na sega ni curu yani kina na noqu iserau.
10 Kei na dua tale, au sa kaya vakaidina vei kemudou, na ikarua ni iwasewase ni qele ena ceva me vakatabui tale ga vei au me tara kina e dua na vale me baleta na kena atabaki na bivakadewa ni noqu ivolanikalou, kei na veika kecega au na vakaroti kemudou kina.
11 Ia me onosagavulu kaono na fiti na kena balavu, ka limasagavulu kalima na fiti na rabana e loma; ia me rua na itaba vale, me dua e cake ka dua e ra.
12 Ia me vakatabui vakatabakidua na vale oqo me nona na Turaga me tekivu mai na kena yavu, me baleta na cakacaka ni tabaivola, na veika kecega au na vakaroti kemudou kina, me savasava, ka sega ni vakawaleni me vaka na ivalavala ni veika kecega ena soli yani vei kemudou.
13 Ia na ikatolu ni iwasewase ni qele, me soli vei Airame Simici na noqu tamata me nona ivotavota vakawa.
14 Ia na imatai kei na ikarua ni iwasewase ni qele ena vualiku, me soli vei rau ko Rinoli Kauni kei Jereti Kata na noqu tamata me nodrau ivotavota vakawa—
15 Me ratou vakayacora na cakacaka au sa lesia vei iratou, me ratou lewa na tara ni noqu vale me vaka ka’u na vakatakila vei kemudou koi au na Turaga na Kalou.
16 Raica me kakua mada ni tara na vale ruarua oqo me yacova ni’u sa vakarota vei kemudou.
17 Ia oqo sa tei yala mada eke na noqu vosa vei kemudou. Emeni.


text:
ITALANOA 82
O Moatekai kei Esiteri
MEDA lesu tale mada ena vica na yabaki ni bera ni lako i Jerusalemi o Esera. E rau kilai levu o Moatekai kei Esiteri ena matanitu o Perisia, ia erau Isireli. E ranadi o Esiteri, rau qai veitatacini kei Moatekai, e tarava ga na tui ena veiliutaki. Meda raica se a yaco vakacava oqo.
Erau a mate na itubutubu i Esiteri ni se gone qai susugi koya o Moatekai. O Easuerosi na tui Perisia e dua tiko nona vale vakatui ena koro o Susani, qai veiqaravi kina o Moatekai. Dua na siga a talaidredre vua na tui o Vasitai na watina, mani digia e dua na watina vou me ranadi. O kila beka se a digitaki cei? Io, na gone yalewa totoka o Esiteri.
Raica mada na tamata dokadoka oqo era cuva tiko vua na lewenivanua. Oqo o Emani, e dua na tamata kilai e Perisia. E vinakata o koya me cuva tale ga vua o Moatekai. Ia e sega ni via cuva o Moatekai, baleta ni kila ni sega ni dodonu me cuva vua na tamata ca oqo. E vakacudrui Emani sara ga vakalevu oya qai cakava kina na veika oqo.
E tukuna o Emani vua na tui na itukutuku lasu me baleti ira na Isireli. E kaya: ‘Era tamata ca ra qai sega ni dau muria na nomuni lewa, mera vakamatei.’ Sega tiko ni kila na tui ni o Esiteri e dua na Isireli. Ia e vakarorogo ga vei Emani qai bulia na lawa mera vakamatei na Isireli.
E rarawa sara vakalevu o Moatekai ni rogoca na veika me baleta na lawa. Sa qai tukuna e dua na itukutuku vei Esiteri: ‘Mo kerea vua na tui me vakabulai keda.’ Ena lawa i Perisia, e rawa ga ni dua e lai raica na tui kevaka e sureti. E bole mate kina o Esiteri qai lai raica na tui, dina ga ni sega ni sureti. E dodoka yani na tui na nona ititoko koula me kua ni vakamatei o Esiteri. Sa qai sureti rau na tui kei Emani o Esiteri me ratou kana vata. Oti, sa qai tarogi Esiteri na tui se cava e vinakata. Sa qai kaya vua o Esiteri ni na qai tukuna ke rau lako yani ena siga e tarava me ratou kana vata tale.
Ni caka tiko na kana, sa qai kaya o Esiteri vua na tui: ‘Au sa vakarau vakamatei kei ira na kai noqu.’ E cudru mai na tui, qai taroga: ‘O cei e via cakava na ka oqo?’
A sauma yani o Esiteri, ‘Na tamata ca, na meca, o Emani.’
E cudru dina na tui qai tukuna me vakamatei o Emani. A qai digitaki o Moatekai me taravi koya na tui ena veiliutaki. E bulia tale ga o koya e dua na lawa e tara kina vei ira na Isireli mera vala lesu ena siga sa lokuci mera vakamatei kina. Ni turaga rogo gona o Moatekai, e levu sara na lewenivanua era vukei ira na Isireli. Era vakabulai kina mai vei ira na kedra meca.
Na iVola i Esiteri.


text:
ULUTAGA NI VULI 23
“Qarauna de Dua e Tagavi Kemuni Bulabula”!
“Ni qarauna de dua e tagavi kemuni bulabula ena vuku vakavuravura kei na vosa ni veicavilaki e yavutaki ena ivakavuvuli vakatamata.”—KOLO. 2:8.
SERE 96 Vosa ni Kalou—iYau Talei
KA ENA VULICI *
1. Me vaka e cavuti ena Kolosa 2:4, 8, e saga vakacava o Setani me rawai keda?
E VINAKATA o Setani meda talaidredre vei Jiova. Me rawata na nona inaki, e taketetaka na noda vakasama, oya me vesumonataki keda meda talairawarawa vua. E saga me veivakacalai se temaki keda ni vakayagataka na noda gagadre se ka eda vinakata.—Wilika Kolosa 2:4, 8.
2-3. (a) Na cava meda muria kina na ivakasala ena Kolosa 2:8? (b) Cava eda na veivosakitaka ena ulutaga qo?
2 Vakacava e rawarawa ni vakacalai keda o Setani? Io! Nanuma ni sega ni vola o Paula na ivakasala ena Kolosa 2:8 vei ira na tawavakabauta. E vola vei ira na lotu vaKarisito era lumuti ena yalo tabu. (Kolo. 1:2, 5) E leqataki na nodra bula na lotu vaKarisito qori ena gauna ya, sa qai leqataki sara o keda nikua. (1 Kor. 10:12) Na vuna? Sa kolotaki sobu mai vuravura o Setani, e saga me vakacalai ira na qaravi Jiova ena yalodina. (Vkta. 12:9, 12, 17) Kena ikuri, eda bula tiko qo ena gauna “era na qai torosobu ga” kina na daucaka ca kei ira na dauveidabui.—2 Tim. 3:1, 13.
3 Na cava eda na veivosakitaka ena ulutaga qo? Nona vakayagataka o Setani na “vosa ni veicavilaki” me vakacala na noda vakasama se ivakarau ni rai. Eda na dikeva e tolu na nona “ivadi qaseqase.” (Efeso 6:11) Eda na qai veivosakitaka ena ulutaga tarava na sala meda valuta kina na rai cala e uqeta o Setani. Meda veivosakitaka mada na ka eda vulica ena iwalewale e vakacalai ira kina na Isireli o Setani nira butuka na Vanua Yalataki.
TEMAKI MERA QARAVI MATAKAU
4-6. Me vaka e cavuti ena Vakarua 11:10-15, e veisau vakacava na iwalewale ni nodra teitei na Isireli nira butuka na Vanua Yalataki?
4 E qaseqasetaka o Setani nona temaki ira na Isireli mera qaravi matakau. E cakava vakacava? E kila ni bibi mera kana mani vakayagataka qori me temaki ira. Nira butuka na Isireli na Vanua Yalataki, e vinakati mera veisautaka na iwalewale ni nodra teitei. Nira tu mai Ijipita, era dau vakasuasuataka na nodra iteitei ena wai mai na Naile. Ia e duatani ena Vanua Yalataki, era na sega ni taki wai ena uciwai, era na waraka na uca kei na tegu. (Wilika Vakarua 11:10-15; Aisea 18:4, 5) E vinakati gona mera vulica na Isireli na ivakarau vou ni teitei. Ena sega ni rawarawa qori nira sa mate e levu na dauteitei ena vanua talasiga.
5 Sa vakamacalataka oti o Jiova vei ira na nona tamata ni sa veisau na kedra ituvaki. Sa qai vakamacalataka tale na ivakaro qo, e kena irairai ni sega ni veisemati kei na teitei: “Qarauna me kua ni bacani na lomamuni moni gole tani kina, moni lai qarava na kalou tale eso qai cuva vei ira.” (Vkru. 11:16, 17) Na cava e veivakaroti kina o Jiova mera kua ni qarava eso tale na kalou ni vakamacalataka na kena vulici na iwalewale vou ni teitei?
6 E kila vinaka o Jiova nira na temaki na Isireli mera vulica eso na iwalewale ni teitei vei ira na lotu butobuto era tiko voleka. Era kenadau ena teitei ni vakatauvatani kei ira na Isireli, e rawa gona nira vulica na Isireli eso na iwalewale yaga. Ia e tiko na kena leqa. Na cava ya? Era qaravi Peali na dauteitei ni Tiko 25:3, 5; Dvei. 2:13; 1 Tui 18:18) Vakacava o raica rawa na sala e rawai ira kina na Isireli o Setani?Kenani. Era vakabauta ni o Peali e lewa na maliwalala, dau vakarautaka tale ga na uca. E sega ni vinakata o Jiova mera rawai na nona tamata ena vakabauta lasu qori. Ia levu na gauna era digia na Isireli mera qaravi Peali. (
TOLU NA IVADI E TAGAVI IRA KINA NA ISIRELI O SETANI
7. E vakatovolei vakacava na nodra vakabauta na Isireli?
7 Na imatai ni ivadi e vakayagataka o Setani nona uqeta na ka era vinakata na Isireli, oya mera raica ni tau na uca. E sega ni tau vakalevu na uca ena Vanua Yalataki ena icavacava ni Epereli ina Seviteba e veiyabaki. Na nodra bula na Isireli kei na vuavuaivinaka ni nodra itei e vakatau ena uca e dau tau ni voleka na Okotova. E rawai ira na Isireli o Setani mera nanuma ni na vinaka na nodra bula ke ra muria na nodra ivakarau na tiko voleka. Era vakabauta na lotu butobuto ni na vakatauca na nodra kalou na uca ke ra muria eso na ivakarau ni sokalou. O ira na Isireli era sega ni nuitaki Jiova era nanuma ni qori ga na sala ena oti kina na lauqa balavu. Era mani muria eso na ivalavala ni sokalou me rokovi kina na kalou lasu o Peali.
8. Na cava na ikarua ni ivadi e vakayagataka o Setani? Vakamacalataka.
8 Na cava na ikarua ni ivadi e vakayagataka o Setani? E uqeta na nodra gagadre ca. Era qarava na veimatanitu na nodra kalou nira vakaitavi ena ivalavala vakasisila, okati kina na tagane kei na yalewa saqamua ni valenisoro. Era vakadonuya tale ga na veimoceri vakayalewa se vakatagane kei na so tale na ivakarau ni veiyacovi tawadodonu, era nanuma ni sega na kena ca! (Vkru. 23:17, 18; 1 Tui 14:24) Era vakabauta na lotu butobuto ni ivakarau ni sokalou qori ena uqeti ira na nodra kalou mera vakabulabulataka na qele. Levu na Isireli era taleitaka na ivakarau ni nodra sokalou vakasisila na lotu butobuto, ra mani rawai mera qarava na kalou lasu. Ia na kena dina, e tagavi ira bulabula o Setani.
9. Me salavata kei na Osea 2:16, 17, e vakabuawataka vakacava o Setani na nodra rai na Isireli me baleti Jiova?
9 E vakayagataka o Setani na ikatolu ni ivadi. E vakabuawataka na nodra rai na Isireli me baleti Jiova. Ena gauna e bula kina na parofita o Jeremaia, e kaya o Jiova nira vakavuna na parofita lasu mera guilecava na nona tamata na yacana “ena vuku i Peali.” (Jere. 23:27) Kena irairai nira sa sega ni vakayagataka na yaca i Jiova, era sosomitaka ena yaca i Peali, e kena ibalebale “iTaukei” se “Turaga.” Qo e vakadredretaka mera kila na Isireli na kedrau duidui o Jiova kei Peali. E rawarawa gona mera bosoka vata na sokalou vei Peali kei na sokalou vei Jiova.—Wilika Osea 2:16, 17 kei na ivakamacala e ra.
IVADI I SETANI NIKUA
10. Na ivadi cava e vakayagataka nikua o Setani?
10 E vakayagataka tale ga o Setani na ivadi qori nikua. E veivakacalai vakalevu ni uqeta na ka eda vinakata, uqeta na veiyacovi tawadodonu, e vakabuawataka tale ga na nodra rai e levu me baleti Jiova. Meda veivosakitaka mada e liu na ikatolu ni ivadi.
11. E vakabuawataka vakacava o Setani na nodra rai e levu me baleti Jiova?
Caka. 20:29, 30; 2 Ces. 2:3) O ira na vukitani qori era vakabuawataka na ka e kilai kina na Kalou dina duadua ga. Kena ivakaraitaki, era sa sega ni vakayagataka na yaca ni Kalou ena nodra iVolatabu, era sosomitaka ena “Turaga.” Nira bokoca na yaca ni Kalou ra qai sosomitaka ena “Turaga,” era vakadredretaka mera kila na dau wili iVolatabu ni duatani o Jiova vei ira na vo ni “turaga” e cavuti ena iVolatabu. (1 Kor. 8:5) Era vakayagataka na vosa vata ga qori vei Jiova kei Jisu, e dredre kina me kilai ni duidui o Jiova vei Luvena, e duidui tale ga na nodrau itutu. (Joni 17:3) Qori e basika kina na ivakavuvuli ni Letoluvakalou, e sega ni laurai ena iVolatabu. Oya na vuna era nanuma kina e levu ni dredre mera kila na Kalou. E veivakacalai dina!—Caka. 17:27.11 E vakabuawataka o Setani na nodra rai e levu me baleti Jiova. Ni ratou sa mate na yapositolo i Jisu, era vakatetea na ivakavuvuli lasu eso era tukuna nira lotu vaKarisito. (
12. Na cava e uqeta o lotu lasu? Me vaka e vakamacalataki ena Roma 1:28-31, cava na kena itinitini?
12 E uqeta o Setani na gagadre ca. Ena nodra gauna na Isireli makawa, e vakayagataka o Setani na lotu lasu me uqeta na ivalavala vakasisila. Qori tale ga na ka e cakava tiko nikua. E vakadonuya o lotu lasu na itovo vakasisila, e uqeta tale ga. Levu gona era kaya nira qarava na Kalou era sega ni muria na nona ivakatagedegede matata me baleta na itovo savasava. E vakamacalataka na yapositolo o Paula ena nona ivola vei ira e Roma na kena itinitini. (Wilika Roma 1:28-31.) E okati ena “ka e sega ni vinaka” na ivakarau ni veiyacovi tawadodonu kece, wili kina na veimoceri vakatagane se vakayalewa. (Roma 1:24-27, 32; Vkta. 2:20) E bibi dina meda dei tiko ga ena ivakatagedegede matata ena iVolatabu!
13. Na cava e dua tale na ivadi e uqeta o Setani?
13 E uqeta o Setani na ka eda vinakata. Eda vinakata kece meda vulica na cakacaka meda qaravi keda kina kei ira na 1 Tim. 5:8) Levu na gauna eda vulica qori e koronivuli, eda vuli tale ga vakaukaua. Ia e vinakati meda qaqarauni. Na tabana ni vuli ena levu na matanitu e sega wale ga ni vakavulici ira na gone ena vuli tara, e vakavulica tale ga na vuku vakatamata. Era uqeti na gonevuli mera vakatitiqataka ni bula dina tiko na Kalou, mera beca tale ga na iVolatabu. Era vulica na gone nira vakabauta kece na tamata vuku ni tekivu na bula ena bula vakaidewadewa. (Roma 1:21-23) Na ivakavuvuli qori e veisaqasaqa kei na ‘vuku ni Kalou.’—1 Kor. 1:19-21; 3:18-20.noda vuvale. (
14. Na cava e uqeta na vuku vakatamata?
14 Na vuku vakatamata e beca se veisaqasaqa kei na ivakatagedegede dodonu i Jiova. E sega ni uqeta na vua ni yalo tabu, e uqeta ga na “vua ni itovo vakayago.” (Kala. 5:19-23) Oya na dokadoka kei na qaciqacia. Sa rauta mera “lomani ira ga” e levu. (2 Tim. 3:2-4) Na itovo qori e veibasai ni yalomalumalumu kei na yalomalua, na itovo e vinakata vei keda na Kalou. (2 Sam. 22:28) Eso na lotu vaKarisito era sasagataka na vuli ena univesiti era rawai ena rai vakatamata, sega ni rai ni Kalou. Meda raica mada e dua na kena ivakaraitaki.
15-16. Na cava o vulica vua e dua na tacida yalewa?
15 E kaya e dua na tacida yalewa e veiqaravi vakatabakidua me 15 vakacaca na yabaki: “Niu iVakadinadina i Jiova, au dau rogoca au wilika tale ga na rerevaki nivuli torocake, ia au sega ni kauaitaka. Au nanuma ni sega ni ganiti au na ivakasala qori.” Na cava e qai sotava? E kaya: “Au vakayagataka e levu na gauna kei na igu ena vuli kei na vuli lesoni, sa sega mada ga na gauna meu masu vei Jiova me vaka e liu, au sa oca mada ga meu veivosakitaka na iVolatabu, meu vakavakarau tale ga ena soqoni. Vinaka niu kidava ni sa vakaleqa na noqu veiwekani kei Jiova na noqu vuli torocake, au mani vakatulewataka meu sa cegu na vuli.”
16 E veisautaka vakacava nona rai na vuli torocake? E kaya: “Au madua meu tukuna ni vuli au sasagataka e uqeti au meu vakalewai ira eso tale, vakabibi o ira na mataveitacini, meu namaka vakasivia vei ira na ka, meu yawaki ira tale ga. E taura na gauna meu veisautaka noqu rai. Au vulica kina ni rerevaki meu vakawalena na ivakasala e vakarautaka na Tamada vakalomalagi ena nona isoqosoqo. O Jiova e kilai au vinaka sara. Keu a vakarorogo ga vua!”
17. (a) Na cava me nomu inakinaki? (b) Cava ena veivosakitaki ena ulutaga e tarava?
17 Na cava me nomu inakinaki? Me kua ni rawai iko na “vuku vakavuravura kei na vosa ni veicavilaki” ena vuravura i Setani. Mo qarauna tiko ga na nona ivadi. (1 Kor. 3:18; 2 Kor. 2:11) Me kua sara ni vakabuawataka o Setani na nomu rai me baleti Jiova. Mo muria na ivakatagedegede cecere i Jiova. Me kua mada ga ni vakacalai iko o Setani mo vakawalena na ivakasala ni Kalou. Ia vakacava ke o siqema ni sa rawai iko tiko na rai ni vuravura? Ena veivosakitaki ena ulutaga e tarava na sala ena talaraka kina na Vosa ni Kalou na “veika sa vakawakana tu” ena noda vakasama kei na itovo.—2 Kor. 10:4, 5.
SERE 49 Vakamarautaka na Loma i Jiova
^ para. 5 E kenadau o Setani ena veivakacalai. E lawakitaki ira e levu mera nanuma nira galala, ia na kena dina ni lewai ira tu. Eda na veivosakitaka ena ulutaga qo e vica na iwalewale se ivadi e vakayagataka o Setani me veivakacalai kina.
^ para. 48 IVAKAMACALA NI IYALOYALO: Era veimaliwai na Isireli kei ira na kai Kenani, era temaki mera sokaloutaki Peali, mera veiyacovi vakasisila tale ga.
^ para. 51 IVAKAMACALA NI IYALOYALO: E vakadonuya e dua na lotu na veimoceri vakatagane se vakayalewa.
^ para. 53 IVAKAMACALA NI IYALOYALO: E vuli torocake e dua na tacida yalewa itabagone. E rawai kei ira na lewe ni nona kalasi ena ka e vakavulica na nodra qasenivuli ni iwali duadua ga ni leqa ni kawatamata na veika vakasaenisi kei na iyaya vovou. Ni tiko ena Vale ni Soqoni, e sega ni taleitaka na ka e rogoca, e vakalelewa tale ga.


text:
SERE VOU – ROSI NI NARUKU – TOVATA TRIBUTE
Written by Mika Qalobula on March 7, 2022
O iratou na TOVATA TRIBUTE,e ratou sa kilai levu sara tiko mai ena gauna oqo,e na vuku ni nodratou vei sere ka da sa rogoca tu nikua.E ratou lewena tiko na na matasere oqo o Iliesa Kanadavo,Nacanieli Ravula,David Seru,Niki Biraki kei Pita Boletawa,ka bulia na sere o Sake Nakete ka katoni ena domo ni vakatagi totoka nei Wise Rogoyawa.
Na sere qo baleta tiko ga e rua na veitau,ka rau gone ruarua ga ni Nadroga.E a gole ga vaka gade o gone yalewa kina koro nei cauravou,ka mani rau laki sota sara kina ka sa bucini kina e dua na veikilai ka laki yaco me rau sa veidomoni ena kena sa titobu na veisemati.
Sa toso tiko na gauna sa qai lai kidava mai o cauravou ni rau veiwekani voleka sara ga, ka sega ni dua na ka e rau cakava rawa kina baleta na ni sa kadre ka titobu na nodrau veidomoni.Sa mani yaco mai me sa toboki marama koso na gauna ni sa vakarau me cava na nona vola tara ni curu vanua me sa lesu tale i vanua tani, sa dua na ka na kena mosi na yalona na cauravou oqo ni sa varau me yawaki koya na nona ka lomani,na goneyalewa ka domona,ka mosita ni sa rui lekaleka wale na nodrau mai tiko vata.
Ni sa gole yani o gone yalewa ka sa mai tiko voli o cauravou ka sa tekivu me sa temaki ka mani yaco me coriti koya sara,ka sa mai loma leqa tu yani o cauravou ni o nona kai ka sa lesu tale ki Tai,e sa dau solia saraga nona dina.Ia,a qai mani mai vawati o cauravou oqo ena kaukauwa ni veitemaki , ia, na nodrau veidomoni e se vakacagau tiko ga qo ka sa mani kerekere o cauravou me qai nanumi koya tiko ga mai, ka se kaukauwa ka taladrodro jiko ga na nodrau veidomoni ena gauna oqo.
E rawa mo na rogoca talega ena VITIFM 92FM,92.2FM kei na 92.6FM.


text:
Aisea
Chapter 66
Sa tukuna vakaoqo o Jiova: "O lomalagi sa Noqu i tikotiko vakaTuraga, o vuravura sai tutu ni yavaqu. A vale cava dou na tara me Noqu? kei na vanua cava Me'u dau cegu kina?
2 Na ka kecega oqori sa cakava na ligaqu, na ka kece oqori e tu dei," sa tukuna o Jiova. "Ia na tamata Au sa na goleva me sa dau yalomalumalumu, ka voroki rawarawa na yalona, ka sa rerevaka na Noqu vosa.
3 "O koya sa vakamatea na bulumakau e rawa ni vakamatea talega na tamata; o koya e cabora e dua na lami, e rawa ni musuka talega na domo ni koli; o koya e cabora nai madrali, e vaka talega na cabori ni dra ni vuaka; o koya e cabora na ka boi vinaka e vaka talega nona vosa vinakataka na matakau. Ena nodra sa digitaka ga na nodra sala mera muria, na lomadra sa marautaka na nodra vakaloloma,
4 "O Au na digitaka beka na ka era sa oca walega kina, ka vakarerei ira ena ka era rerevaka; baleta Ni'u kaci yani, sega ni dua e bau rogo, Ni'u vosa yani era sogota na daligadra; ia era cakava ga na ka dukadukali e mataqu, ka digitaka na ka Au sega ni taleitaka."
5 Dou rogoca na vosa i Jiova, oi kemudou sa rerevaka na Nona vosa; "O ira na wekamudou ka cati kemudou ka biuti kemudou tani ena vuku ni yacaqu, era sa tukuna, 'Me vakarokorokotaki o Jiova, ena rairai ga o koya mo dou reki kina,' ka ra na madua ga o ira."
6 Na domo ni mauwe mai na koro levu! Kei na rorogo mai na vale ni soro! Ni sa domo i Jiova, Nona sausaumi lesu tiko vei ira na kena meca!
7 "Ni se bera na nona taratara, sa vakasucu o koya, ka vakasucuma e dua na gone tagane, ni se bera ni yacovi koya mai na mosi.
8 O cei sa bau rogoca e dua na ka vakaoqo? O cei sa raica na ka vakaoqo? O vuravura e sega ni vakasucu ga vakadua ena dua na siga? Se sucu vata vakadua na lewei vuravura kece? Ena gauna sa taratara kina o Saioni, sa vakasucumi ira na luvena.
9 Me'u vakayacora beka na taratara ka sega ni vakayacora talega na vakasucu?" Sa tukuna o Jiova, "Se Me'u vakayacora beka na vakasucu ka qai sogota tale? " Sa tukuna na nomu Kalou.
10 "Dou reki vata kei Jerusalemi, ka marautaki koya oi kemudou kece sa lomani koya, dou reki vakalevu vata kei koya, oi kemudou ka tagicaki koya;
11 Dou na vakani ka mamau ena loma ni lomaserena, o na vagunuvi ka vuabale ena vakavinavinaka, ni sa vakasinaiti iko na nona i ukuuku."
12 Ni sa tukuna vaka oqo o Jiova: "Raica, Au na vakadrodroya vua na vakacegu me vaka na drodro ni uciwai, kei na nodra lagilagi na Veimatanitu tani me vaka na drodro ni mata ni wai lalai, o na qai vakani tiko, ena qai keveti iko o koya o na qai tenei e duruna.
13 Me vaka na nona veivakamenemenei na tina ni gone, Au na vakayacora talega vaka kina, dou na maroroi vaka talega kina mai Jerusalemi."
14 Ni dou sa raica na ka oqo, me reki na yalomudou, ena qai tubu me bulabula mai na nomudou sui me vaka na co, ena kilai na ligai Jiova vei ira Nona tamata, na cudruvi vei ira na Kena meca.
15 Raica, ena lako mai vaka na buka waqa o Jiova kei na Nona qiqi ni valu e vaka na covu-laca, ena Nona sausaumi lesu ena cudru katakata, kei na nona vosa e vaqeavutaka na ka kecega.
16 Ena yameyame ni buka waqa kei nai selewau, ena ia kina na veilewai o Jiova ena tamata kecega; e levu ena mate ena veivakamatei i Jiova.
17 "O ira era vakasavasavataki ira kei ira era ukutaki ira, ena nodra lakova na matakau ena loma ni teitei, era kania na viciko ni vuaka, kei na ka vakasisila kei na kalavo, era na vakawabokotaki vata ga," sa tukuna o Jiova.
18 "Au sa kila na nodra cakacaka kei na nodra vakanananu, Ni'u na vakasoqoni ira vata na duivosavosa ni veimatanitu, me ra lako mai ka raica na Noqui ukuuku.
19 "Au na biuta vei ira e dua nai vakatakilakila vei ira era dro Au na talai ira kina veimatanitu: Ki Tasisi, kei Puli, kei Luti o ira na dau vakadretaka na dakaititi, ki Tupali kei Javana, ki na veiyanuyanu yawa yani era se bera ni rogoca na Kequi rogorogo, se raica Noqu i serau. Ia e ra na qai kacivaka yani Noqu lagilagi ki na veimatanitu tani.
20 "Era na kauti ira mai na mata veiwekani me ra mai vakacaboi soro vei Jiova na veivanua kecega, ena ose kei na qiqi ni valu na vatavata, ena meule kei na kameli, kina noqu ulunivanua tabu o Jerusalemi;" sa tukuna o Jiova, "Me vaka nodra kauta mai na luvei Isireli nai yaya savasava kina vale i Jiova.
21 "Au na lesia talega eso vei ira me bete kei na Livai," sa tukuna o Jiova.
22 "Me vaka na lomalagi vou kei na vuravura vou Au na qai vakarautaka me tu e mataqu," sa tukuna o Jiova, "Ena tudei vakatalega kina na nomudou kawa kei na yacamudou.
23 Ena yaco mai na gauna mai na dua na vula vou kina dua tale na vula, mai na dua na Siga ni Vakacecegu kina dua tale na Siga ni Vakacecegu, era na dui lako mai na veimataqali tamata mera mai qaravi Au." Sa tukuna o Jiova.
24 "Ni ra sa lako mai era na qai raica na yago ni tamata mate, o ira ka ra dau vakacudrui Au. E sega ni vuca na yagodra, ka sega ni boko rawa na buka waqa ka caudre tiko vei ira, ni ra raica na tamata kecega, era na vakasisilataka."


text:
Drano
Na drano e dua na vanua e sinai tu ena wai, veivakacurumi ena dua na beseni, vakavolivoliti ena vanua, vakatikori mai na dua uciwai se so tale volekata e veiqaravi me vakani se drodro na drano. Drano davo tu ena vanua ka sega ni tiki ni wasawasa, e dina ga ni vaka na wasawasa levu, era sa tiki ni cowiri ni wai ni vuravura. Na drano e duidui mai na waitui ka dau veibaravi tu ena wasawasa. Era tautauvata ka titobu cake mai na tobu, ka ra davo tu talega ena vanua, e dina ga ni sega ni dua na ibalebale ni veika me caka. Na drano e rawa ni vakaibalebaletaki ki na uciwai se soniwai, ka dau drodro tu ena dua na soniwai ena vanua o ya. E vuqa na drano era vakani ka drodro ena uciwai kei na soniwai.
Na drano matau e kunei vakararaba ena veivanua lelevu, loga veisei, kei na veivanua eso ena kena marautaki tikoga waicevata. Eso tale na drano era kunei ena endorheic beseni se ena sala ni uciwai matua, ka sa vakayawa kina e dua na jenala ni uciwai ki na dua na beseni. Ena so na veiyasai vuravura era tu kina e vuqa na drano ena vuku ni vakarerevaki wainiuca ka dau biu tani mai na iotioti ni Aisi Yabaki. Na drano kece sara era sa vuravura tiko vari, ni ra na vakalewena vakamalua na kune se takava mai na beseni era tu kina.
E vuqa na drano era buli ka ra tara me baleta na iyaya se teitei vakayagataki, me baleta na itabatamata qaqa ni wai-livaliva kaukauwa se noda ni wai, se me baleta na aesthetic, inaki ni veivakabulabulataki, se itaviqaravi tale eso.


text:
LESONI 13
Tu Vakarau o Timoci me Veivuke
Dua na cauravou e dau tu vakarau me veivuke o Timoci. A sikova e levu na vanua me vukei ira eso tale. Qori e vakainaki kina nona bula. O via rogoca na kena italanoa?—
Rau vakavulici Timoci me baleti Jiova o tinana kei buna
A susu o Timoci ena siti o Lisitira. Ni se gone, erau sa vakavulici koya na buna o Loi kei Unaisi na tinana ena veika me baleti Jiova. Ni tubucake tiko o Timoci, a vinakata tale ga me vukei ira eso tale mera kilai Jiova.
A se cauravou voli ga o Timoci ena gauna e sureti koya kina o Paula me veitomani ena vanua kece e lai vunau kina. A ciqoma na veisureti o Timoci, a tu vakarau me vukei ira eso tale.
Erau gole o Timoci kei Paula ina siti o Cesalonaika e Masitonia. Dua na vanua yawa me rau taubaletaka, erau na vodo waqa tale ga. Ni rau yaco i Masitonia, rau vukea sara e levu mera kilai Jiova. Ia era cudru eso ra qai via vakamavoataki rau. Qori na vuna erau biubiu kina o Paula kei Timoci me rau lai vunau ena so tale na vanua.
Oti e vica na vula, a kerei Timoci o Paula me lesu i Cesalonaika me lai raica se ra vakacava tiko na mataveitacini. Ena vinakati dina me yaloqaqa o Timoci me lesu ina siti rerevaki ya! A gole ga o Timoci ni nanumi ira na mataveitacini. A marau o Paula ni lesu yani o Timoci qai tukuna nira toso vinaka na mataveitacini e Cesalonaika!
E vica vata na yabaki nodrau cakacaka vata o Paula kei Timoci. A vola ena dua na gauna o Paula ni nuitaki Timoci ga me vukei ira na ivavakoso baleta e lomani Jiova kei ira na mataveitacini.
Vakacava o lomani ira eso tale qai vinakata mo vukei ira mera kilai Jiova?— Ke vaka kina, ena vakainaki nomu bula me vakataki Timoci, o na marautaka tale ga!


text:
Vakavinavinakataka na Lomasoli i Jiova
E KALOU lomasoli o Jiova. (Jeme. 1:17) Me tekivu mai na kalokalo ni lomalagi me yaco ina iubi ni vuravura, era seretaka na ibulibuli i Jiova na nona lomasoli.
Na titobu ni nona vakavinavinakataka na Dauveibuli na daunisame e bulia kina e dua na sere me vakalagilagia na cakacaka i Jiova. Wilika na Same 104, qai raica ke o duavata kei na ka e tukuna: “Au na sere vei Jiova ena noqu bula taucoko, au na sere ena vakacaucau vua na noqu Kalou ena gauna kece ni noqu bula.” (Same 104:33) Vakacava o via cakava tale ga qori?
IVAKARAITAKI UASIVI NI LOMASOLI
E vinakata o Jiova meda muria nona ivakaraitaki ena nona daulomasoli. E vakarautaka tale ga vei keda na sala meda lomasoli kina. Dikeva mada na nona uqeta na yapositolo Paula me vola: “Vakaroti ira na vutuniyau ena veika ni vuravura qo mera kua ni dokadoka, mera kua tale ga ni vakanuinui ena iyau e sega ni dei. Mera vakanuinui ga vua na Kalou, o koya e vakarautaka vakayauyau vei keda na ka kece meda marau kina. Tukuna vei ira mera cakava na ka e vinaka, mera vakaitavi vakalevu ena cakacaka yaga, mera lomasavu, mera yalosolisoli, mera maroroya me nodra na yavu vinaka ni bula e se bera mai, mera taura matua kina na bula dina.”
Na ikarua ni ivola uqeti vakalou e vola o Paula ena ivavakoso e Korinica, e vakabibitaka na itovo ni rai me baleta na lomasoli. E kaya o Paula: “Me cakava na tamata yadua na ka e vakadeitaka e lomana, me kua ni cakava ena voraki se vuturi, baleta na Kalou e taleitaki koya e soli ka ena marau.” (2 Kor. 9:7) Sa qai cavuta o Paula na yaga ni lomasoli: era na marau o ira na ciqoma; ra qai vakalougatataki vakayalo o ira na lomasoli.
E tinia o Paula na nona ivola ena nona cavuta na ivakaraitaki levu duadua ni nona lomasoli na Kalou. E kaya: “Me vakavinavinakataki na Kalou ena nona loloma soli wale, na iloloma e sega ni vakamacalataki rawa.” (2 Kor. 9:15) Na iloloma i Jiova e umani kina na ka vinaka kece e solia vei keda ena vuku i Jisu Karisito. Na kena talei, e sega ni vakamacalataki rawa.
Eda na vakaraitaka vakacava noda vakavinavinakataki Jiova kei na Luvena ena veika erau sa cakava? Dua na sala meda lomasoli kina oya meda solia noda gauna, kaukaua, kei na iyau meda vakatetea kina na sokalou savasava vei Jiova, se mani lailai se levu.


text:
IWASEWASE 2
iTekitekivu ni Cakacaka Vakaitalatala i Jisu
‘Raica na Lami ni Kalou ena kauta tani na ivalavala ca.’—Joni 1:29
ENA IWASEWASE QO
WASE 12
Papitaiso o Jisu
Cava e papitaisotaki kina o Jisu ni sega nona ivalavala ca?
WASE 13
Vuli Mai na Nona Temaki o Jisu
E rua na ka bibi e kilai me baleta na Tevoro ena nona temaki Jisu.
WASE 14
iSevu ni Tisaipeli i Jisu
Eratou vakadeitaka vakacava na ono na isevu ni tisaipeli i Jisu ni ratou sa kunea na Mesaia?
WASE 15
iMatai ni Cakamana i Jisu
Vakaraitaka o Jisu vei tinana ni sa sega ni lewai koya, sa lewai koya ga o Tamana vakalomalagi.
WASE 16
Guta o Jisu na Sokalou Dina
E vakadonui ena Lawa mera volia e Jerusalemi na lewenivanua na manumanu me nodra isoro, na cava ga e cudruvi ira kina na dauveivoli ena valenisoro o Jisu?
WASE 17
Vakavulici Nikotimo o Jisu
Cava na ibalebale ni “sucu tale”?
WASE 18
Levu Cake o Jisu, Lailai Sobu o Joni
Sega ni vuvu o Joni na Dauveipapitaisotaki, eratou vuvu ga nona tisaipeli.
WASE 19
Vakavulica na Yalewa ni Samaria
Tukuna vua o Jisu na ka e sega ni se tukuna vua e dua tale.


text:
GUMATUA ENA CAKACAKA VAKAITALATALA
Maqosa Tiko ga ena Cakacaka Vakaitalatala—Bulia ga Nomu Vakatutu ni Soli Mekesini
VUNA E BIBI KINA: E yaga vakalevu na vakatutu e tiko ena noda ivola ni soqoni, ia era suinivosa ga. Ena vinakati mo bulia ga nomu ivakamacala. De dua o na via muria e dua tale na iwalewale se vakayagataka e dua tale na ulutaga ena taleitaki sara ena yalava. Ke o nanuma mo cakava qori, mo wilika na mekesini, dikeva na vakatutu e vakarautaki, sarava na vidio ni vakatutu, oti mo qai vakayagataka na vakatutu e ra mo bulia kina nomu ivakamacala.
KENA IWALEWALE:
Mo taroga, ‘Na vakatutu cava au na via vakayagataka?’
IO
-
Bulia nomu ikaunivosa. Ni o vakabula oti, tukuna vakalekaleka na vuna o veisiko yani kina. (Kena ivakaraitaki: “Au gole mai nikua meu . . .”)
-
Vakalewa vinaka na gauna mo taro kina, wilika na tikinivolatabu kei na soli ni mekesini. (Kena ivakaraitaki: Qo na ka o rawa ni tukuna ni o via wilika e dua na tikinivolatabu, “Na isaunitaro vinaka duadua e laurai ena tikinivolatabu qo.”)
SEGA
-
Digia e dua na ulutaga mai na mekesini o taleitaka era na via wilika na tiko ena yalava
-
Digia na taro vakavure vakasama me tekivutaki kina na veivosaki, ia me kua ga ni vakamadualaki ira. (Kena ivakaraitaki: Na taro ena tabana e 2.)
-
Digia na tikinivolatabu me wiliki. (Ke o solia na Yadra! qai lewa ke o via wilika e dua na tikinivolatabu. Ni vakarautaki na mekesini qori vei ira e lailai ga na ka era kila mai na iVolatabu, de dua era sega ni vakabauti lotu.)
-
Bulia e dua se rua na iyatuvosa mo vakamacalataka na sala ena yaga kina vua na itaukeinivale na mekesini
NA KA TALE GA ME CAKA
-
Vakarautaka e dua na taro me qai saumi ena veisikovi lesu
-
Vola na ka o na tukuna ena veisiko tarava, mo kua ni guilecava


text:
WASE 115
iOtioti ni Lakosivia i Jisu
MACIU 26:1-5, 14-19 MARIKA 14:1, 2, 10-16 LUKE 22:1-13
-
SAUMI O JUTASA ISIKARIOTI ME SOLI JISU
-
VAKAVAKARAU INA LAKOSIVIA
Sa vakacavara o Jisu nona vakavulici ratou voli na va na yapositolo ena Ulunivanua ni Veiolive, a sauma kina nodratou vakatataro me baleta na nona tiko ena gauna se bera mai kei na icavacava ni veika vakavuravura.
Levu sara na ka e vakaogai koya kina o Jisu ena ika11 ni Naisani! Ni ratou sa rairai lesu tiko i Pecani, e qai kaya o Jisu vei ratou na yapositolo: “Dou kila ni sa vo ga e rua na siga me vakayacori na Lakosivia, oti sa na qai soli yani na Luve ni tamata me vakamatei ena kau.”—Maciu 26:2.
Ena siga tarava, oya na Vukelulu, e toka voli ga o Jisu kei ratou na nona yapositolo. A cudruvi ira na iliuliu ni lotu ena Tusiti qai vakatakilai ira e matanalevu. O ira qori era via vakamatei koya tiko. E sega gona ni vakaraitaki koya e matanalevu ena ika12 ni Naisani, me rawa ni solevutaka kei ratou na nona yapositolo na Lakosivia ni dromu na siga ena yakavi ni siga tarava ena ika14 ni Naisani.
Sa voleka na Lakosivia, ia e sega ni cegu nodra sasaga na iliuliu ni bete kei ira na qase. Era soqoni yani ena nona rara ni vale na bete levu o Kaiafa nira rarawataka nona vakatakilai ira voli o Jisu. Era sa qai bosea vata “vakailawaki mera vesuki Jisu ra qai vakamatei koya.” Gauna cava era na cakava kina qori? Era na cakava tale ga vakacava? Era kaya: “Meda kua ni vakayacora ena gauna ni soqo de ra vakatubuca na lewenivanua.” (Maciu 26:4, 5) Io, era lomaleqa ni levu era taleitaki Jisu.
Era kurabuitaka na iliuliu ni lotu ni lai raici ira yani o Jutasa Isikarioti, dua sara ga vei ratou na yapositolo i Jisu. Sa rawai koya o Setani me soli nona Turaga! E tarogi ira sara na iliuliu ni lotu o Jutasa: “Na cava oni na solia vei au keu soli koya vei kemuni?” (Maciu 26:15) Dua na ka nodra marautaka qori, ra “vakadonuya sara mera solia vua na ilavo siliva.” (Luke 22:5) Era duavata me soli vua e 30 na tikinisiliva. Na isau ni dua na bobula e 30 na sikeli. (Lako Yani 21:32) Era beci Jisu na iliuliu ni lotu nira nanuma ni tawayaga. Sa “qai waraka voli [o Jutasa] e dua na gauna vinaka me soli Jisu kina vei ira, mera kua ni kila na lewenivanua.”—Luke 22:6.
E tekivu na ika13 ni Naisani ni dromu na siga ena Vukelulu, e iotioti ni bogi i Jisu e Pecani. Ena vakayacori ena siga tarava na veika e se vo me vakarautaki me baleta na Lakosivia. Ena vaqarai e dua na lami me vakamatei qai vavi taucoko ni sa tekivu na ika14 ni Naisani. Ena vakayacori e vei na solevu? O cei ena vakarautaka? A sega ni vakamatatataka qori o Jisu, sega ni rawa ni lai tukutuku kina o Jutasa vei ira na iliuliu ni bete.
E rairai talai rau o Pita kei Joni o Jisu mai Pecani ena yakavi ni Lotulevu, e kaya: “Drau lako drau lai vakarautaka na kakana ni Lakosivia me datou kania.” Erau kaya: “I vei oni vinakata me keirau lai vakarautaka kina?” E tukuna o Jisu: “Ni drau curu ina koro, drau na sota kei na dua na tagane e colata tiko e dua na saqa wai, drau muri koya sara ina vale e curu kina. Mo drau tukuna vua na itaukeinivale, ‘E tukuna mai na Qasenivuli: “I vei na rumu ni vulagi meu vakayagataka kina na kakana ni Lakosivia kei ratou noqu tisaipeli?”’ Ena qai vakaraitaka vei kemudrau o koya na rumu levu ena tabavale e cake e sa vakaiyaya tu. Drau lai vakarau kina.”—Luke 22:8-12.
E tisaipeli tale ga i Jisu na itaukeinivale. Sa rairai kila rawa tu ni na via vakayagataka o Jisu nona vale me baleta na solevu. Ni rau yaco i Jerusalemi na yapositolo, e sa tu kece sara ga na ka e tukuna vei rau o Jisu. Erau vakarautaka sara na lami kei na so tale na ka e vinakati me ratou solevutaka kina na Lakosivia o Jisu kei na 12 nona yapositolo.


text:
LESONI 6
Na Cava Eda Vulica ena Waluvu Levu?
A vakarusai ira na tamata ca na Kalou, ia a vakabulai Noa kei na nona vuvale. Vakatekivu 7:11, 12, 23
A tau na uca me 40 na siga 40 na bogi, qai luvuci ena wai o vuravura. Era mate kece na tamata ca.
Era biuta na yagodra vakatamata na agilosi talaidredre ra qai yaco mera timoni.
Era bula na tiko ena loma ni waqa. Toso na gauna, a mate o Noa kei na nona vuvale, ia ena vakaturi ratou na Kalou me rawa ni ratou bula tawamudu.
Maciu 24:37-39Ena vakarusai ira tale na tamata ca na Kalou qai vakabulai ira na tamata vinaka.
E se veivakacalai tiko ga o Setani kei ira na timoni.
Me vaka ga ena gauna i Noa, e levu nikua era cata na veidusimaki vakayalololoma i Jiova. Sa vakarau vakarusai ira kece na tamata ca o Jiova.—2 Pita 2:5, 6.
Eso era vakataki Noa. Era vakarorogo vua na Kalou ra qai cakava na ka e tukuna, qori o ira na iVakadinadina i Jiova.